RTS :: Da li vakcinu protiv kovida treba da prime pacijenti koji imaju urogenitalne bolesti\nKoronavirus u Srbiji Da li vakcinu protiv kovida treba da prime pacijenti koji imaju urogenitalne bolesti\nčetvrtak, 16. sep 2021, 13:00 -> 14:22\nKoronavirus najčešće prvo pogađa pluća. Ali, 18 meseci teškog iskustva u borbi sa kovidom 19 pokazuje da je to ipak sistemska bolest u kojoj stradaju i drugi organi. Neretko, obolelima otkazuju i bubrezi, pa oni moraju i na dijalizu.\n"Što se tiče uronoloških maligniteta, ali i transplantiranih pacijenata, apsolutno poziv da se vakcinišu jer je to najbolja zaštita od posledica kovid infekcije. Znači, nema nikakvog razloga da ova grupa pacijenata ne bude vakcinisana", navodi Vuksanović.\nIstiče da se mnogo govorilo o tome da vakcinacija može da utiče na infertilitet mladih mškaraca ili žena što ističe dr - nije tačno.\n"Mnogo se govorilo o tome da vakcinacija može da utiče na infertilitet mladih muškaraca ili žena što to naravno apsolutno nije tačno. Kad govorimo već o mogućim posledicama treba da naglasimo da sama infekcija kovidom pogotovo kod muškaraca može da ima posledice u smislu infertiliteta zbog same virusne infekcije, povišene temperature i svega onoga što prati virusnu infekciju", ističe dr Vuksanović.\nPoziva sve one koji se do sada nisu vakcinisali da to učine jer je, kako kaže, vakcinacija jedina prava zaštita od kovida 19 koji može da ostavi ozbiljne posledice.\n"Nikada nije na odmet podsetiti one koji se nisu vakcinisali da to treba da urade jer to je jedina prava zaštita od ozbiljne infekcije koja može ostaviti vrlo ozbiljne posledice", poručio je Vuksanović.\nO koronavirusu i tome kako ta infekcija utiče na pacijenti kojima je već urađena transplantacija bubrega, i one koji imaju neke druge urogenitalne bolesti u naredna dva dana na Kongresu urologa Srbije govoriće domaći i međunarodni stručnjaci.


NSinfo: Novosadski džez festival od 15. do 18. novembra\nNovosadski džez festival, 19. po redu, biće održan od 15. do 18. novembra, a na konferenciji za novinare u Kulturnom centru Novog Sada\nnajavljeno je da će prvi put nastupiti veliki broj srpskih muzičara koji su evropske i svetske zvezde.\nDirektor KCNS Bojan Panaotović izrazio je nadu da će ovaj festival biti prisutniji u svim velikim medijima pošto je Novi Sad uspeo da se izbori za titulu Evropska prestonica kulture i ocenio da je zahvaljujući višedecenijskom prilježnom radu Vesne Kaćanski Novosadaski džez festival postao je jedan od kulturnih simbola ovog grada.\n"Suština džeza je da ta sloboda i razbarušenost rastaču svaku uštogljenost i konzervativizam, uskogrudost i gledanje 'preko nišana', naročito kod nas na Balkanu", rekao je Panaotović, dodavši da se ovakvog festivalskog programa ne bi postidela ni jedna evropska i svetska prestonica.\nOve godine započeta je saradnja Fondacije "Novi Sad 2021" i Kulturnog centra Novog Sada u vidu realizacije predfestivalskih aktivnosti od 11. do 14. novembra i programskog dela glavnog programa festivala 15. novembra u pozorištu "Ujvideki Szinhaz".\nReč je o promociji mladih novosadskih muzičara i njihovih kolega iz drugih evropskih prestonica - nekadašnje prestonice Pečuja (2010), buduće prestonice Plovdiva (2019) i austrijskog grada kandidata za titulu prestonice - Sankt Peltena (2024).\nDirektor Fondacije "Novi Sad 2021" Nemanja Milenković naglasio je važnost podizanja kapaciteta institucija kroz programsko osnaživanje, u cilju pružanja doprinosa i prilagođavanja ciljevima i principima koncepta projekta "Novi Sad 2021 - Za nove mostove".\n"Za Fondaciju je od izuzetne važnosti stvaranje mogućnosti za afirmaciju i promociju mladih umetnika, kao i uslova za razvoj publike, predstavljanjem novih uzbudljivih gradskih koncertnih prostora koji kulturne sadržaje čine pristupačnim svima", istakao je Milenković.\n... džez, festival, kultura, manifestacija, Novi Sad, novosadski džez festival, novosadsko pozorište, snp, umetnost


Početna / Od sutra u ERS-u 550 (ne)radnika manje\n30. Juna 2020. 13:10\nOd sutra će u distributivnim preduzećima „Elektroprivrede Republike Srpske“ (ERS) raditi oko 550 ljudi manje nego do sada, a danas posljednji od njih potpisuju sporazume o dobrovoljnom odlasku uz otpremnine od 20.000 do 50.000 KM, saznaje portal CAPITAL.\nOvim će biti zaokružena priča o rješavanju viška radnika u elektrodistribucijama, a koji su godinama gomilani bez stvarne potrebe i najčešće u izbornim godinama.\nUglavnom odlaze administrativni radnici, dok se u većini slučajeva stručni kadar nije ni mogao prijaviti da dobrovoljno ode i dobije otpremninu, a oni koji su se prijavili odbijeni su i u toku je postupak po njihovoj žalbi.\nPrvi dio otpremnine u visini od šest plata radnici bi trebalo da dobiju odmah, a drugi u roku od 60 dana.\nOtpremnine će iznositi od 22.000 KM do 50.800 KM, s tim što mogu da bude uvećane pripadnicima boračkih kategorija ili civilnim invalidima rada.\nOtpremnine bi ERS ukupno trebalo da koštaju 27 miliona KM, a ranije je istaknuto da je taj novac već obezbijeđen.\nMjesecima su vođeni pregovori sa sindikatom o visini otpremnina, a nakon što je postignut dogovor, na javni poziv za stimulativne otpremnine prijavilo se 978 radnika.\nGeneralni direktor ERS Luka Petrović rekao je prije mjesec dana da će proces isplate otpremnina radnicima koji odlaze biti realizovan do kraja juna, nakon što je tokom pandemije virusa korona sve bilo zaustavljeno.\n“Riječ je o 550 ljudi, prosječna otpremnina će biti oko 40.000 KM plus obaveze koje se moraju platiti državi i to će biti realizovano u sljedećih 30 dana“, rekao je Petrović.\nOn je za ATV rekao da ERS i dalje ima višak zaposlenih i da se mora reorganizovati i dalje.\nU sklopu reorganizacije ERS u distributivnim preduzećima procijenjen je višak od 15 odsto zaposlenih, odnosno od oko 600 radnika.\nOznakeelektroprivreda otpremnine otpuštanje radnici RS


Džaferović: Akcize na gorivo neće dovesti do lančanog povećanja cijena | Stranka Demokratske Akcije\n“Mislim da nam zakon o akcizama na gorivo treba. Mislim da su u BiH okolnosti takve da je to moguće uraditi, a da se ne izazove lančano povećanje cijena proizvoda opće potrošnje. Čak mislim da postoje rezerve da ni cijena goriva ne bi trebala da ide u onom procentu koliko budu uvedene dodatne akcize. Gorivo u BiH je najjeftinije od svih zemalja regiona i to je nešto za šta mislim da je pravi trenutak da uradimo u BiH”, kazao je Džaferović na temu zakona o akcizama na gorivo i dodao:\n“Vlasti u BiH su već kazale da je dobrodošla takva inicijativa i da treba graditi autoput od Sarajeva do Beograda sredstvima turske vlade. Ono oko čega još traje rasprava kod nas je trasa kroz BiH. Spadam u red tih koji misle da bi bilo najkorisnije za BiH povezati najmnogoljudnije regije u BiH sa Beogradom, a onda bi to bio put od Žepča, preko Tuzle, dalje preko Brčkog i Bijeljine prema Beogradu, ali o tome se vode rasprave. Koliko znam i u entitetu Republika Srpske postoje različite opcije kada je u pitanju buduća trasa. Za nas je interesantno i povezivanje Goražde, ali odluka u BiH na tu temu još nije donesena. Koliko sam mogao da pratim jučer je predsjednik Erdogan rekao da su moguća dva kraka, a to bi onda u mnogome pomoglo. Krak koji bi išao preko Sandžaka prema Beogradu i ovaj krak preko Tuzle, to bi olakšalo posao nama u BiH da iznađemo rješenje vezano za buduću trasu”, naglasio je Džaferović.


BiH sprema listu nepoželjnih osoba iz Srbije?\npetak, 09 novembar 2018 09:21\nSarajevo sprema listu Srba kojima će biti zabranjen ulazak u Bosnu i Hercegovinu, pišu Večernje novosti.\nNa toj listi, prema pisanju Novosti, mogli bi da se "nađu poslovni ljudi, istoričari, književnici, novinari, ali i političari".\n"Ministar bezbjednosti BiH Dragan Mektić priprema zvaničnu listu nepoželjnih osoba iz Srbije kojima će biti zabranjen ulaz u BiH", piše list i navodi da bi na njoj, između ostalih, mogli da se nađu i srpski ministar odbrane Aleksandar Vulin, lider radikala Vojislav Šešelj, glavni urednik TV "Hepi" Milomir Marić i predsjednika pokreta "Zavetnici" Stefan Stamenkovski.\nDnevnik podsjeća da je Mektić nedavno potvrdio da "postoji registar osoba koje su protjerane ili im je, na određeni period, zabranjen ulazak u BiH, i da je u njemu oko 2.000 ljudi", ali da je odbio da to nazove "crnom listom", jer "BiH nije SAD da pravi crne liste".\nViše iz ove kategorije « Uhapšena hrvatsko-srpska banda koja je u Veneciji izvela jednu od najvećih pljački ikad Tramp pooštrava uslove za azil »


Konkursi za projekte promocije turizma - Novosti - Turistički svet\nKonkursi za projekte promocije turizma\nMinistarstvo trgovine, turizma i telekomunikacija raspisalo je konkurse za dodelu sredstava za finansiranje projekata promocije, manifestacije i edukacije u iznosu od 125 miliona dinara, dok je za finansiranje infrastrukturnih projekata obezbeđeno 750 miliona dinara.\nZahtevi za korišćenje sredstava koje je Ministarstvo turizma ponudilo za projekte promocije mogu se podnositi do kraja marta, a za infrastrukturne projekte do 1. oktobra.\nUčešće sredstava ministarstva u finansiranju turističke infrastrukture može biti do 100 posto ukupne vrednosti projekta, a za projekte promocije do 50 odsto vrednosti.\nPravo na korišćenje bespovratnih sredstava za projekte promocije, manifestacije i edukacije u turizmu imaju destinacijske menadžment organizacije, privredno društvo, odnosno druge organizacije i institucije čiji je osnivač Vlada ili jedinica lokalne samouprave, a koje nisu indirektni korisnik budžeta.\nTakođe, pravo na učešće imaju i pravna lica u kome je Republika Srbija većinski vlasnik i pravno lice koje upravlja turističkim prostorom ili objektima turističke infrastrukture i suprastrukture.\nU Ministarstvu dodaju da pravo na korišćenje bespovratnih sredstava imaju i organi AP Vojvodina u čijoj su nadležnosti poslovi iz oblasti turizma, kao i pravna lica osnovana od strane AP Vojvodina kojima je povereno obavljanje poslova iz oblasti turizma, jedinice lokalne samouprave, turističke organizacije kao i druga pravna lica osnovana od strane lokalne samouprave kojima je povereno obavljanje poslova iz oblasti turizma, kao i neprofitne institucije.\nSvi korisnici, osim neprofitnih institucija, imaju pravo da konkurišu i za sredstva za infrastrukturne projekte.


Ukoliko nosite maske za višekratnu upotrebu, veoma je važno da znate kako ih pravilno održavati\nIako je situacija daleko manje kritična kada je reč o pandemiji virusa korona nego što je to bio slučaj u proteklom periodu, opasnost i dalje postoji, pa mnogi nose zaštitne maske i rukavice i poštuju mere distanciranja onoliko koliko je to moguće.\nAko je maska koju vi nosite napravljena od pamuka i namenjena višekratnoj upotrebi, imajte na umu da je morati pravilno održavati.\nIako još uvek nije utvrđeno koliko se virus zadržava na različitim vrstama tkanine, nemojte se opuštati i postupite onako kako biste s maskom za jednokratnu upotrebu — ne vraćajte je na lice nakon što ste je već koristili.\nIdealno bi bilo oprati masku odmah, i to u veš-mašini, a preporučuje se da je otkuvate, odnosno da perete svoju masku za višekratnu upotrebu na temperaturi od najmanje 90 stepeni, uz upotrebu deterdženta.\nIpak, ako iz nekog razloga ne možete da upotrebite veš-mašinu, sasvim je u redu oprati masku „na ruke“ toplom vodom i sapunom ili deterdžentom.\nTAGOVI: pranje maskekako se pravilno nosi zaštitna maskavirus koronavirus Koronakorona viruspandemijaepidemijaCOVID-19COVID -19zdravljeodržavanjepravilno pranjekako se pere maskana kojoj temperaturi se pere maskada li treba da se otkuva maskamaska za višekratnu upotrebuzdravlje porodicezaštitakako se zaštititi od koronavirusa


Bitka za korisnike: CRM rešenje kao ključni resurs za pobedu - Kameleon Solutions - Salesforce CRM partner iz Srbije\nZadovoljstvo korisnika kao prioritet poslovanja\nNema prodaje bez zadovoljnog korisnika, a kako ističu organizatori konferencije, u toku je bespoštedna (uglavnom digitalna) bitka za korisnike, u kojoj je korisničko iskustvo novo bojno polje. Procenjuje se da će u korisničko iskustvo, kao u sredstvo unapređenja poslovanja, biti uloženo čak za 20% više novca nego u marketing, planiranje cenovne politike, pa i u unapređivanje samih proizvoda. Prethodna godina pokazala nam je i da su u uslovima krize opstale, pa i napredovale, samo kompanije koje su se brzo prilagodile novim potrebama klijenata, zbog čega je danas „Njegovo veličanstvo Korisnik” centralna tačka poslovne transformacije.\nU dva oficijelna dana konferencije BIZIT, posetioci su pogledali predavanja više od 50 eminentnih stručnjaka, među kojima su bili i naš Milan Radulović, suosnivač i CTO kompanije Kameleon Solution, i Filip Novak, menadžer za Adria teritoriju u kompaniji Salesforce.\nKao jedan od glavnih izazova na domaćem tržištu, kada je u pitanju sistematizacija korisničkih podataka, Radulović je istakao nepovezanost sektora unutar kompanije i čuvanje podataka u različitim bazama. U razgovoru sa predstavnicima kompanija, primećen je veliki broj negativnih posledica ove dezintegracije, a samo neke od njih su: propuštanje prilika za prodaju u realnom vremenu, nepostojanje standardizovanih procesa za kvalifikovanje i negovanje lead-ova, nepovezanost marketinga i prodaje i samim tim nemogućnost merenja ROI-a, loša međusektorska komunikacija i saradnja, gubljenje vremena na rutinske aktivnosti kao što je manuelna izrada izveštaja, kao i nemogućnost izrade holističkih izveštaja zbog nedostatka ažuriranih i povezanih podataka…\nU ovim dezintegrisanim sistemima, interni timovi ne komuniciraju međusobno, tako da klijent nema ujednačeno korisničko iskustvo kroz različite tačke dodira sa kompanijom. U praksi se dešava da korisnik kroz jedan kanal, na primer društvene mreže, dobije jednu informaciju, pa onda bude upućen na korisničku podršku gde ponovo objašnjava svoj upit od samog starta, zatim biva preusmeren na prodaju, gde opet započinje svoju priču od početka… Rezultat ove nepovezanosti je da korisnik stiče utisak da priča sa tri različite kompanije, što dovodi do njegovog nezadovoljstva, ali i gubitka prilike za novu prodaju. Uz to, kada podaci nisu sistematizovani, ažurirani i grupisani, skoro je nemoguće izvršiti kvalitetnu analizu podataka i steći bilo kakve korisne uvide o korisniku i mogućnostima za prodaju.\nRešenje za ove izazove je Salesforce, CRM sistem koji je #1 u svetu već 8 godina zaredom.\nDigitalna transformacija je način razmišljanja, a ne samo novi softver\nKada pitate kompanije koji je njihov dalji pravac razvoja, mnogi će vam reći da je to digitalna transformacija. U pitanju je fraza koja je postala naročito popularna nakon pandemijske krize 2020. godine. Međutim, kada pitate menadžere šta to zaista znači, retko ko će prepoznati pravi benefit ili moći da identifikuje šta to digitalna transformacija tačno treba da donese. Čak i kada u teoriji bude jasno, tačka spoticanja nastaje kod praktične primene CRM rešenja, jer malo ljudi želi da se menja i izađe iz sigurne zone komfora. Ipak, bez ljudi nema ni promene. Jer, CRM je zapravo samo pokretač i alat kojim se ostvaruje interakcija, beleži, analizira i planira, dok su ljudi (zaposleni) oni koji pokreću ceo CRM sistem i njime upravljaju. Zato, zaključuje Radulović, digitalna transformacija ne podrazumeva samo puko uvođenje novih digitalnih alata, već i implementaciju novih internih procesa i edukaciju zaposlenih.\nPandemija i „nasilni“ change management\nOno što je posebno ubrzalo proces digitalne transformacije je svetska pandemija. Ona je izazvala tzv. “nasilni” change management koji je podstakao kompanije da „preko noći“ osmisle inovacije i mehanizme adaptacije na svet koji više nikada neće biti isti. U toj novoj stvarnosti, krajni cilj kompanija je da upoznaju svoje klijente, da oni dođu u fokus, i to ne samo u teoriji, već u praksi, primenom pravih alata i rešenja koji će to omogućiti.\nSalesforce CRM platforma obezbeđuje kreiranje kompletnog i jedinstvenog korisničkog profila koji se redovno ažurira i koji je dostupan svim sektorima unutar kompanije, jer su podaci smešteni na cloud. Na taj način, i marketing i prodaja i korisnička podrška i timovi na terenu mogu u svakom trenutku da znaju kako da pristupe korisniku, kako da mu pomognu, kako da mu se obrate i kako da precizno definišu naredni korak komunikacije.\nBetKing: Primer uspešne digitalne transformacije i rezultati koje smo ostvarili\nKameleon Solutions je prvi sertifikovani Salesforce partner u Srbiji, a uz to je i partner za Podsaharsku Afriku i Bliski istok. Naš prvi veliki projekat implementacije Salesforce rešenja realizovan je baš na afričkom kontinentu i to za klijenta iz gejming industrije.\nOvo je projekat na koji smo naročito ponosni, jer je pokazao pravu moć Salesforce platforme, koju je moguće postići samo ukoliko su i zaposleni i menadžment spremni na inovaciju i promenu. Kameleon Solutions je uspešnom implementacijom Salesforce rešenja (Sales Cloud, Service Cloud, Live Chat i Social Studio) pomogao kompaniji BetKing da proširi svoje internacionalno poslovanje, i to uz sledeće rezultate:\nprojekat je isplaćen za samo 10 meseci,\npostignuta je stoprocentna efikasnost u obradi zahteva za uspostavljanjem partnerstava (franšize),\nkorisnička podrška mesečno zatvori više od 100 000 tiketa,\nzadovoljstvo krajnjih korisnika je poraslo za čak 36%.\nTokom ovog procesa, uspeli smo da integrišemo kompletan profil klijenta na jednom mestu (360-pogled-na-korisnika), broj neodgovorenih zahteva za partnerstvo sveli smo na nulu i kreirali smo omni-channel za sve kanale komunikacije, te ekipa korisničke podrške odgovara sa jednog mesta na sve pristigle poruke.\nNaš Kameleon Solutions tim je do sad implementirao i isporučio više od 25 različitih Salesforce projekata, za kompanije različitih veličina i iz različitih industrija; trenutno broji preko 20 zaposlenih u tri kancelarije (u Srbiji, Jordanu i Nigeriji) i poseduje čak 44 Salesforce sertifikata.\nRadulović je u okviru BIZIT konferencije učestvovao i u panelu „FINTECH i e-commerce“ koji je bio posvećen finansijskim tehnologijama i elektronskoj trgovini. Panelisti su zaključili da finansijska rešenja idu svojim tempom, ali taj tempo diktira biznis, odnosno diktiraju sami korisnici. Ljudi su počeli da se digitalno transformišu, a kompanije pokušavaju da prate potrošače i njihove navike, te je očekivano da će se bitka za korisnike u budućnosti samo intenzivirati.\nPrezentacija Milana Radulovića na konferenciji BIZIT 2021


Saobraćaj za praznike – SARAJEVO.co.ba\nObjavljeno 31. 12. 2009 31. 12. 2009 od sarajevo.co.ba\nSaobraćaj za praznike\nZbog organizovanog dočeka Nove godine ispred “Vječne vatre”, saobraćajni režim će u Titovoj ulici biti izmjenjen.\n31. decembra 2009. i 1. januara 2010. godine, tramvajski saobraćaj će se odvijati do Skenderije, u periodu od 19h do 3h sata. U istom vremenskom periodu autobuska linija Vijećnica – Dobrinja (31e) će mijenjati trasu pa će od Skenderije saobraćati trolejbuskom trasom do okretnice na Trgu Austrije.\nAutobuske linije koje kreću sa terminala kdo Doma Armije će, prema potrebi, biti preusmjerene na terminal Park i Drvenija.\nTramvajska linija Skenderija – Ilidža (6) i autobuska linija Vijećnica – Dobrinja (31e) će raditi do 3 sata ujutro, 1. januara 2010. godine, sa okretnicom na trolejbuskom terminalu – Trg Austrije.\nGradski prevoz u Kantonu Sarajevo će se 1. i 3. januara 2010. godine odvijati prema nedjeljnom (prazničnom) redu vožnje.\n2. januara 2010. godine tramvajski saobraćaj i autobuska linija Vijećnica – Dobrinja (31e) saobraćati prema subotnjem redu vožnje, dok će ostale linije saobraćati po nedjeljnom (prazničnom) redu vožnje.\nNazad Nova godina NA Ferhadiji\nNaprijed 8000 zahtjeva za zamjenu oružnih listova


Koncert Kikija Lesendrića i grupe "Piloti"\nZoran Kiki Lesendrić, ikona srpskog rock&roll zvuka 80-tih i 90-tih godina, sa svojom grupom „PILOTI“, nastupa na celovečernjem koncertu u Kladovu u sredu 23. novembra 2011. u koncertnoj sali Centra za kulturu.\nRok fanove u Kladovu čeka mali koncertni spektakl sa sjajnim muzičarima koji čine sastav grupe „Piloti”. Grupa je nastala od muzičara iz grupe „Kako“, a u prvoj postavi bili su vođa grupe Zoran Lesandrić Kiki (vokal, gitara), Dragan Andrić (bas), Goran Bogićević (gitara) i Nenad Atanasijević (bubnjevi). Svoj prvenac "Piloti" objavili su 27. avgusta 1981. godine za PGP RTB u produkciji Dragana Jovanovića.\nPesme koje se izvode su uglavnom u brzom ritmu i veliki hitovi, zato publika neka zagreje dlanove za pesme: „Uvek te đavo nađe lakše nego ja”, „Leto”, „Oltar”, „Te noći kad smo se potukli zbog nje”, „Kako si lepa”, „Kao ptica na mom dlanu”, „Svet je lep kada sanjamo”, “Slučajno”…\nKiki Lesendrić i članovi grupe "Piloti" boraviće nekoliko dana u Kladovu, i pri tom snimati spot za svoj budući hit.


FSS ponovo na udaru UEFA zbog rasizma! - Sportske.net\nFSS ponovo na udaru UEFA zbog rasizma!\nEvropska fudbalska unija pokrenula je danas postupak protiv Fudbalskog saveza Sbije zbog rasističkih ispada navijača na kvalifikacionoj utakmici mladih reprezentacija Srbije i Belgije.\nKako je objavljeno na sajtu FSS, postupak je pokrenut po prijavi drugog pomoćnog sudije na meču sa Belgijom Lazarosa Dimitriadisa iz Grčke.\nOn je, naime, prijavio delegatu utakmice Dankanu Frejzeru da je u 77. minutu, posle izjednačujućeg gola Belgijanaca, konstatovao određene rasističke ispade dela navijača smeštenih na istočnoj tribini.\nDelegat Frejzer je konstatovao odličnu organizaciju utakmice Saveza, uz dodatak o informacijama koje je dobio od strane pomoćnog sudije Dimitriadisa.\nO ovom slučaju članovi UEFA Kontrolne i disciplinske komisije odlučivaće na sastanku 11. decembra, dadaje se u saopštenju.\nGeneralni sekretar FS Srbije Zoran Laković je kazao je da je Savez neprijatno iznenađen zbog pokretanja disciplinskog postupka.


Finale Kupa Srbije za juniore i juniorke: Četiri rotacije na tronu - Sportske vesti - Savremenisport.com\nNaslovna :: Sportske vesti ::\tFinale Kupa Srbije za juniore i juniorke: Četiri rotacije na tronu\nTakmičenjem juniora i juniorki danas je u Smederevu počeo finalni turnir Kupa Streljačkog saveza Srbije vazdušnim oružjem.\nViđena su zanimljiva takmičenja, sa mnogo preokreta. Niko od osvajača zlatnog odličja 2016. godine ovaj put nije došao do medalje. Takođe, gotovo niko od strelaca koji su u današnjim kvalifikacijama osvajali prva mesta, kasnije u finalu nije stigao do najvišeg stepenika pobedničkog postolja. Nisu se najbolje snašli u novom, napornijem, sistemu finala. Ovo je prvo finale Kupa po novim pravilima Svetske streljačke federacije. Finala su od ove godine produžena, pa ispadanje počinje posle 12 (umesto dosadašnjih osam) hitaca, a osvajač zlatne i srebrne medalje gađaju ukupno 24 serije (umesto 20)\nDominaciju je potvrdio samo Branko Mašanović (Policajac), koji je u Smederevo došao kao prvoplasirani na listi najboljih juniora pištoljem, posle tri kola kvalifikacija. Imao je najbolji rezultat i u kvalifikacijama, a ubedljivu pobedu postigao je u i finalu. Prošlogodišnji pobednik Lazar Pantelić („Aleksa Dejović“) je zauzeo sedmo mesto.\nZlato vazdušnom puškom za juniore pripalo je državnom omladinskom rekorderu Stevanu Jovanoviću („Čika Mata“). Branilac najsjajnijeg trofeja Đorđe Rančić je završio na petom mestu.\nU odsustvu Milice Babić, najbolje juniorke puškom na listi SSS za 2016, koja je na studijama u SAD, glavni favorit u konkurenciji omladinki u ovoj disciplini bila je Sanja Vukašinović (Novi Sad 1790). Ulogu je opravdala dobrim rezultatom i prvim mestom u kvalifikacijama . U finalu je zauzela četvrtu poziciju, a zlato je pripalo njenoj klupskoj i koleginici iz reprezentacije Tanji Banjac.\nPištoljem za devojke trijumfovala je Boranka Malina Stanojković, bez medalje je ostala Jelena Todorović, najbolja u kvalifikacijama (u finalu je zauzela četvrto mesto).\nProšlogodišnje pobednice u kategoriji juniorki Natalija Anastasijević (pištolj) i Marija Kolarević (puška), nisu uspele da se domognu finala.\nFinalno takmičenje Kupa Srbije završava se u nedelju takmičenjem seniora i seniorki.\nVazdušni pištolj, juniorke: 1. Malina Stanojković (Bor 030) 226,1, 2. Neda Sarić (Kikinda) 223,0, 3. Lea Aleksić (Novi Beograd Ušće) 205,2... Kvalifikacije: 1. Jelena Todorović („Aleksa Dejović“) 371, 2. Katarina Maricki („Živko Relić Zuc“) 367, 3. Stanojković 366...\nVazdušna puška, juniorke: 1. Tatjana Banjac (Novi Sad 1790) 248,1, 2. Nevena Armuš („Čika Mata“) 247,6, 3. Marija Zavišić (Policajac) 227,4... Kvalifikacije: 1. Sanja Vukašinović (Novi Sad 1790) 416,0, 2. Zavišić 415,3, 3. Marija Malić (Jedinstvo) 414,9...\nVazdušni pištolj, juniori: 1. Branko Mašanović (Policajac) 233,4, 2. Stefan Todorović (Kolubara) 229,9, 3. Stefan Popaživanov (Kikinda) 209,4.... Kvalifikacije: 1. Mašanović 560, 2. Vukašin Lazić (Kolubara) 555, 3. Nenad Kovačević („Aleksa Dejović“) 552...\nVazdušna puška, juniori: 1. Stevan Jovanović („Čika Mata“) 247,6, 2. Đorđe Savić (Oko sokolovo) 246,2, 3. Lazar Kovačević (Jagodina 92) 225,1... Kvalifikacije: 1. Kovačević 622,9, 2. Jovanović 619,7, 3. Marko Ivanović („Čika Mata“) 618,3...


Predsednik Egipta zapretio: Ako mi uđemo u Libiju... - Sputnjik Srbija\n08:19 27 Oktobar 2020\nPredsednik Egipta zapretio: Ako mi uđemo u Libiju...\n21:45 16.07.2020 (osveženo 21:51 16.07.2020) Preuzmite kraći link\nU slučaju da oružane snage Egipta uđu u Libiju situacija na vojnom planu će se brzo promeniti, rekao je egipatski predsednik Abdel Fatah al-Sisi tokom susreta sa predstavnicima libijskih plemena.\n„Ako se Egipat umeša u krizu u Libiji, on će brzo i dolučno promeniti situaciju na vojnom planu. Egipatska vojska jedna je od najjačih u regionu i Africi“, rekao je Al-Sisi.\nEgipatski predsednik je rekao da njegova zemlja neće sedeti skrštenih ruku i dozvoliti destabilizaciju u istočnom delu Libije.\n„Ući ćemo u Libiju na vaš zahtev i otići odatle kad vi kažete“, dodao je on.\nDo susreta je došlo u okviru konferencije „Egipat i Libija:jedan narod i jedna sudbina“.\nZamenik predsednika Vrhovnog saveta šeika i starešina libijskih plemena rekao je ranije da savet podržava poziv libijskog parlamenta da se oružane snage Egipta umešaju u libijsku krizu.\nParlament koji ima vlast na istoku Libije je pre dva dana dao dozvolu egipatskoj vojsci da se umeša u libijski sukob. U saopštenju se navodi da egipatska vojska ima pravo da se umeša da bi zaštitila bezbednost i Libije i Egipta ukoliko smatraju da postoji direktna pretnja.\nEgipatski predsednik je krajem juna izjavio da je njegova zemlja spremna da pomogne libijskim plemenima u borbi protiv mešanja spolja i to tako što će ih obučavati i naoružavati.\n„Crvena linija“ je grad Sirt na 900 kilometara od granice sa Egiptom, rekao je tada Al-Sisi.\nProšle nedelje u pograničnoj oblasti sa Libijom održane su i velike vojne vežbe u kojoj su učestvovali svi rodovi egipatske vojske.\nSukob u Libiji\nU Libiji traje sukob između Vlade nacionalnog sporazuma Fajeza Saradža, koja kontroliše Tripoli i teritorije na zapadu zemlje, i Libijske nacionalne armije (LNA) pod komandom Halife Haftara, koja sarađuje sa parlamentom koji zaseda na istoku zemlje. Vladu nacionalnog jedinstva podržava Turska, a LNA — Egipat.\nvojska, mešanje, sukob, Libija, Egipat\n07:43 Krimska platforma — novi projekat Vašingtona i Kijeva sa jednim ciljem


Obećavajući nalazi o vakcini protiv korone na Oksfordu - BIGportal.ba\nObećavajući nalazi o vakcini protiv korone na Oksfordu\n15 Maja, 2020 15 Maja, 2020 080\nVakcina protiv koronavirusa koju su razvili naučnici sa Univerziteta Oksford i ispitivali ih na šest majmuna, donela je obećavajuće nalaze koji su doveli do početka ispitivanja na ljudima krajem prošlog meseca, preneli su američki i britanski istraživači.\nProšlog meseca britanski proizvođač lekova “AstraZeneca” saopštio je da se udružio sa istraživačima iz Okfordske grupe za vakcinu i Institutom Džener koji razvijaju vakcinu, preneo je Rojters.\nPrema izveštaju, neki od majmuna koji su dobili jednu vakcinu razvili su antitela protiv virusa u roku od 14 dana, a sva zaštitna antitela u roku 28 dana, pre nego što su bili izloženi velikim dozama virusa.\nNakon izlaganja, vakcina je sprečila oštećanje pluća, ali je virus ostao aktivan u nosu.\nStefen Evans, profesor farmakoepidemiologije na Londonskoj školi higijene i tropske medicine, izjavio je da su podaci na majmunima definitivno dobra vest.\nIako je uspeh delovanja vakcine na majmunima ključan korak, mnoge vakcine koje štite majmune u laboratorijama ne uspevaju da zaštite ljude.\nEvans je rekao da je jedan ključni nalaz bio posebno umirujući, a to je da nije bilo dokaza o pojačanoj imunološkoj bolesti, kod koje se dešava da umesto da štiti od virusa, vakcina zapravo čini bolest još gorom.\n“To je bila definitivna teorijska briga vezana za vakcinu protiv SARS-CoV-2 i to što nema dokaza za to u ovoj studiji je veoma ohrabrujuće”, rekao je Evans.\nProšlog meseca britanski naučnici počeli su da daju vakcinu ljudima volonterima, do 13. maja 1.000 ljudi je primilo vakcinu.\nNeočekivane okolnosti: “Led bi mogao da se pokrene i uništi sve”\nDa je Evrosong održan, Srbija bi bila među favoritima\nVitaminska bomba koja topi celulit\nV.R. 17 Januara, 2021 17 Januara, 2021\nJestivi insekti sigurni obroci\nRazlozi zbog kojih ne bi trebalo da idete na dijetu\nFA kup: Vest Hem jedva izašao na kraj sa petoligašem\nZeljka 12 Januara, 2021 12 Januara, 2021\nU ponedjeljak počinje masovna vakcinacija u Hrvatskoj\nM. 13 Januara, 2021 13 Januara, 2021\nSZO: Ove godine – ne\nPartizan deklasirao Trento za prvu pobjedu u Top 16 fazi\nZeljka 14 Januara, 2021 14 Januara, 2021\nParler u velikom problemu: Uskoro bi mogli da se “ugase”\nD 11 Januara, 2021 11 Januara, 2021\nIndonezija se trese\n13 Januara, 2021 13 Januara, 2021 0\nGolf najprodavaniji automobil u Evropi\n11 Januara, 2021 11 Januara, 2021 0\nDžesika Alba otkrila kako se nosi sa online nastavom: “Špijuniram djecu preko skrivenih kamera”\nV.R. 16 Januara, 2021 16 Januara, 2021\n16 Januara, 2021 16 Januara, 2021 0\nPolitičarka pevala fašističku himnu\nM. 12 Januara, 2021 12 Januara, 2021\n12 Januara, 2021 12 Januara, 2021 0\n“Rekao mi je: ‘Ako igram 15 minuta, daću jedan’ – ako igraš pola sata, daćeš dva?”\nVeći broj polazaka od 21. januara\nĐoković dobio odgovor i on glasi “Ne”\nZaharova: Bavite se svojim problemima\nMiroslav Aleksić danas pred tužiocem\nDanas je zimski Krstovdan, valja da se opere veš i očisti kuća


CIK: Lista glasača u inostranstvu je overena – Radio Gora\nCIK: Lista glasača u inostranstvu je overena\nCentralna izborna komisija dala je važno pojašnjenje za kandidate koji su se uspešno registrovali kao glasači u inostranstvu.\nPortparol CIK-a Valjmir Eljezi rekao je za E.O u pismenom odgovoru da je “proces verifikacije podnosilaca predstavke iz inostranstva putem telefona završen u utorak uveče”.\n“CIK je ovjerio konačnu listu birača, uključujući glasače u inostranstvu. Na ovoj listi se nalazi 102.100 birača koji su odobreni od strane CIK-a pošto su ispunili kriterijume, međutim, među biračima postoje i kandidati koje nismo mogli kontaktirati telefonom ili se nisu javili na telefon”, rekao je Eljezi.\nNa jučerašnjem sastanku CIK-a, ova institucija je donela važnu odluku za podnosioce zahteva iz inostranstva koji su ispunili kriterijume da se registruju kao glasači u inostranstvu, iako neki od njih nisu bili pozvani ili se nisu javili na telefon.\nPredsjednica CIK-a Valjdete Daka izjavila je juče na sastanku CIK-a da ustavno pravo glasa nikome neće biti uskraćeno, zahvalivši dijaspori na interesu da se registruju kao birači van Kosova.\nPrema CIK-u, tokom perioda prijave CIK je primio ukupno 130.168 zahteva za registraciju. Nakon procene prijava, odobreno je 102.100 prijava, dok je 28 hiljada i 68 zahtjeva odbijeno.\nRazlozi za odbijanje su različiti, ali većina njih 15 hiljada 933 podnosioca je odbijeno zbog toga što su poslali samo obrazac za registraciju, dok je 11 hiljada 164 podnosioca odbijeno zbog toga što nisu dokazali identitet ili ispunili odgovarajuće zakonske kriterijume, niti su prijave za registraciju nisu bile potpisane.


Policija CG: Nemamo saznanja o policajcima na platnom spisku kriminalnih grupa\nIz Uprave policije Crne Gore su saopštili da nemaju ni saznanja ni indicije o tome da su određeni policajci na platnom spisku kirminalnih grupa, kako je to za Vijesti saopštio navodni šef škaljarskog klana Jovan Vukotić.\n''U tekstu je dat medijski prostor za teške i ničim potkrijepljene optužbe Jovana Vukotića, lica koje je bezbjednosno – interesantno službama bezbjednosti ne samo kod nas već regiona i Zapadne Evrope, a koje se inače nalazi u bjekstvu i za kojim je NCB Interpol Podgorica raspisao međunarodnu potjernicu. Nezavisni dnevnik Vijesti inače, prije objavljivanja teksta, nije tražio od Uprave policije MUP-a izjašenje u vezi ovih navoda" stoji u saopštenju policije.\n"Uprava policije MUP-a ne posjeduje ni saznanja ni indicije koje bi ukazale na sumnju da određene policijske starješine ili policijski službenici primaju novac od kriminalaca ili da su na bilo kakvom tzv. platnom spisku kriminalnih grupacija. Da takve sumnje postoje, Uprava policije MUP-a bi preduzela aktivnosti da se takvi policijski službenici liše slobode i procesuiraju, kao što je i do sada činila za sva krivična djela za koja su srećom malobrojni policijski službenici bili osumnjičeni. Samim tim ovakva ničim potkrijepljena i javno objavljena izjava šteti ugledu policijskih službenika i cijele službe" navodi se\nPoručuju i da će MUP i Uprava policije u svakom slučaju preduzeti aktivnosti kako bi ovi navodi bili provjereni.\n"Ukoliko Vukotić ne bude iznio konkretne dokaze za navedeno, nadležni tužilac će se izjasniti u vezi sa pravnom kvalifikacijom njegovog ovakog istupanja u javnosti'', navodi se u saopštenju policije.\nIz tužilaštva su ranije danas saopštili da su otvorili predmet povodom izjava Vukotića.


Poslednja prezentacija Cattolice u Beogradu i Novom Sadu pred upis 2018! - Kako na Master - INO EDUKACIJA\nPoslednja prezentacija Cattolice u Beogradu i Novom Sadu pred upis 2018!\nDate: February 12, 2018Author: Ino Edukacija\nUniverzitet Cattolica del Sacro Cuore, najveći privatni univerzitet u Evropi sa tradicijom od 100 godina, predstaviće u Beogradu i Novom Sadu svoje studije na engleskom i italijanskom jeziku i stipendije! Prijave su u toku i besplatne preko Ino agencije!\nOdlični univerziteti, blizina, lepo vreme i dolce vita samo su neki od razloga da studirate u Italiji. U goste nam dolazi Matteo Magnani, predstavnik univerziteta Cattolica, koji će održati predavanje o univerzitetu Cattolica, stipendijama koje daju i studentskom životu i zapošljavanju u Italiji.\nStudent ambasador – saznajte kako je studirati na Cattolici\nNa prezentaciji će govoriti i student ambasador Marija Gazimirović, studentkinja treće godine osnovnih studija Ekonomije na Cattolici – spremite svoja pitanja za nju! 🙂\nStudent ambasador Marija Gazimirović\nIskoristite priliku da iz prve ruke saznate sve o obrazovanju na engleskom i italijanskom jeziku, stipendijama i prilikama za prakse i poslove u Italiji. U toku je prijava na studije 2018.godine i iskoristite poslednju priliku da u ovom upisnom roku saznate sve što vas zanima!\nOrganizujemo dve prezentacije:\nVreme: Ponedeljak – 19. februar u 18h\nMesto: Startit Centar ( Miroslava Antića 2, Novi Sad )\nUlaz je BESPLATAN, a registracija OBAVEZNA.\nVreme: Utorak – 20. februar u 18h\nMesto: Italijanski kulturni centar ( Kneza Miloša 56, Beograd )\nPrijavite se na događaj:\nIzaberite grad(required) Novi Sad 19.februar Beograd 20.februar\nPrevious Previous post: Prezentacije na Educational Fair Italiano – upoznajte italijansko obrazovanje\nNext Next post: Saznajte kako je studirati u Španiji – dođite na prezentaciju EU Business School Barcelona!


Haradinaj smenio ministra zbog Marka Đurića - 19.05.2018, Sputnik Srbija\nHaradinaj smenio ministra zbog Marka Đurića\nPotpredsednik Alijanse za novo Kosovo (AKR) i gradonačelnik Kosovske Mitrovice Agim Bahtiri rekao je da je kosovski premijer Ramuš Haradinaj smenio bivšeg... 19.05.2018, Sputnik Srbija\npolitika, vesti, marko đurić, ramuš haradinaj\n13:42 19.05.2018 (Osveženo: 14:50 30.08.2021)\n© AP Photo / Visar Kryeziu)Policija tzv. Kosova hapsi Marka Đurića\nPotpredsednik Alijanse za novo Kosovo (AKR) i gradonačelnik Kosovske Mitrovice Agim Bahtiri rekao je da je kosovski premijer Ramuš Haradinaj smenio bivšeg ministra unutrašnjih poslova Fljamura Sefaja zbog hapšenja Marka Đurića, direktora Kancelarije za KiM u Vladi Srbije.\nTači preti odgovorom ako bude smenjen šef tajne službe, pala prva ostavka\n3 April 2018, 18:35\n„Ministar Sefaj je bio jedan od najboljih ministara posle dužeg vremena na Kosovu i uradio je dve stvari. Prvu je, prema mom mišljenju, uradio izuzetno dobro. Imao je posebno odgovornost za tu akciju, a drugo — nije imao veći interes da radi taj posao koji je napustio“, rekao je Bahtiri na kanalu T7, prenosi „Gazeta ekspres“.\nOn je naglasio da je Sefaj smenjen zbog prve stvari, odnosno hapšenja Đurića.\n„Znam sve o tom događaju u potpunosti, jer sam bio uključen sve vreme i mislim da je Sefaj bio veoma oprezan u odluci koju smo zajedno doneli, ali se to nekome nije dopalo i to je jedna od stvari zbog kojih je morao da ode“, rekao je Bahtiri.\nGradonačelnik Mitrovice navodi i da je kosovski predsednik Hašim Tači možda bio u pravu kada je rekao da je Sefaj otpušten zbog Đurića.\n„Loše je od trenutka kada je Đurić uhapšen. Centralni nivo je bio tih u tom pogledu, jer dobro znate koliko je rizično da se uhapsi neko poput Đurića među ljudima“, rekao je on.\n„Premijer mi je lično rekao da ga je ’smenio jer nije znao za pitanje Turaka‘“, dodao je Bahtiri.


Trend u svetu, ali i kod nas je izgradnja pametnih zgrada; Foto: Matthew Hamilton on Unsplash\nNajveći uticaj na potrošnju električne energije imaju zgrade, jer se u njima troši gotovo 60 odsto proizvedene struje. Međutim, novi trendovi i tehnologije mogu to da promene.\nDanas su gradovi u Srbiji, naročito Beograd i Novi Sad, na visokom stepenu razvoja u oblasti građevinarstva sa mnoštvom novih komercijalnih i stambenih objekata i velikim brojem projekata u zgradarstvu. Ovakva ekspanzija nam daje odličnu podlogu za formiranje drugačijeg pogleda na oblast zgradarstva i potpuno novi koncept u projektovanju, gradnji i korišćenju objekata.\nNa tom putu postoji mnogo izazova i ograničenja na koje nailazimo, koji sa jedne strane utiču na promenu koncepcije zgrada i načina na koji ih koristimo, dok su sa druge strane veća očekivanja korisnika, koji žele da komfor zgrada sve više odgovara njihovim individualnim potrebama sa posebnim akcentom na digitalizaciju. Povrh svega, dostupnost novih tehnologija daje mogućnost da se zgrade projektuju, grade i koriste na drugačiji način, korišćenjem baza podataka (big data), njihovom akvizicijom i analitikom. Sve ovo govori da se zgradarstvo razvija na potpuno drugačiji način u odnosu na to kako je bilo do sada.\nNajpre ćemo se osvrnuti na trendove koji će u narednim godinama i dekadama oblikovati gradove u kojima živimo, zatim kako možemo koristiti zgrade da one budu efikasne i na kraju koji su to izazovi sa kojima se suočavamo i načini kako možemo da ih rešimo upotrebom novih platformi koje te zgrade čine ugodnim za korišćenje njihovim korisnicima, ali i ljudima koji upravljaju njima.\nProstora će biti sve manje, dok će očekivanja u komforu biti sve veća.\nJedna od prvih činjenica sa kojom se suočavamo je masovna migracija stanovništva u gradove. Istraživanja pokazuju da će se do 2050. godine još 2,5 milijade ljudi doseliti u gradove. To će biti najveća migracija u istoriji čovečanstva do sada i ona će izazvati ogroman pritisak na gradove sa posebnim pritiskom na prostor koga će biti sve manje, dok će očekivanja u komforu biti sve veća. Gradski planeri će tako taj pritisak morati da rešavaju uvođenjem regulativa o kontroli upotrebe energije, posebno električne energije.\nDrugi vrlo važan trend koji oblikuje gradove i objekte je svakako digitalizacija. Proces digitalizacije i korišćenja podataka eksponencijalno raste. Na to ukazuju podaci da je u 2014. godini 1,7 milijardi uređaja povezano u zgradama što je tri puta više u odnosu na 2012. Ovaj trend nameće potrebu za efikasnijim prikupljanjem dostupnih podataka, njihovim organizovanim korišćenjem, ali i akvizicijom i analitičkim pristupom u obradi. Dramatično se povećava potreba za brojem tačaka na kojima se vrše merenja u objektu, jer se prikupljaju podaci o potrošnji CO2, temperaturi u objektu, nivou buke i svemu ostalom u kancelarijskim prostorima, na primer. Sve ovo značajno utiče na veće korišćenje veštačke inteligencije i upotrebu najrazličitijih aplikacija u korišćenju objekata.\nThe Edge je najodrživija poslovna zgrada na svetu sa BREEAM-NL ocenom 98,36%; Foto: Ronald Tilleman\nTreći trend je porast potrošnje energije, posebno električne energije. Vrlo konzervativna predviđanja govore da će u naredne dve decenije, do 2035. godine, potrošnja električne energije u svetu porasti za 60 odsto. Najveći uticaj na potrošnju električne energije imaju zgrade, jer se u njima troši gotovo 60 odsto proizvedene struje čime je zgradarstvo najveće pojedinačno tržište koje troši električnu energiju na svetu. Shodno svemu kao najveći izazov nameće se tema uštede struje u zgradama.\nPostoji više načina za uštedu električne energije. Jedan je instalacija obnovljivih izvora energije u samim zgradama čime se uz mikroupravljanje tim izvorima energije postižu značajne uštede u korišćenju konvencionalnih izvora električne energije iz mreže. Kako bi ovo upravljanje bilo efikasno, javlja se potreba za merenjem i upravljanjem energetskim veličinama u tim zgradama, Power Monitoringom. Pristup koji možemo nazvati aktivni energetski menadžment uz merenje, arhiviranje i analitiku izmerenih veličina učestvuje u uštedi u potrošnji električne energije sa 80 odsto.\nDanas se zgrade i dalje, uglavnom, projektuju, grade i koriste po zastarelim metodama, gde je najveći deo podataka iz različitih sistema ugrađenih u zgradama neadekvatno iskorišćen i međusobno nije povezan, najverovatnije ti podaci nisu ni izmereni. Iz tog razloga Facility Managerima je otežan posao, jer oni u nedostatku potrebnih podataka, koji pri tome nisu kvalitetno obrađeni, praktično tim zgradama upravljaju „na slepo“. Slično je i sa vlasnicima tih zgrada, kojima bi svakako dobro došle informacije kako da objekti čiji su vlasnici budu efikasniji, samim tim i jeftiniji za održavanje.\nKako upravljati zgradama\nOvo su razlozi koji nameću potrebu za promenama u upravljanju zgradama. Potrebno je stvoriti uslove gde će se ogroman broj informacija koje su lako dostupne, pretvoriti u korisne ulazne podatke koji se dobro organizovani kasnije koriste za analizu i upravljanje sistemima. Takvim načinom upravljanja zgradama mogu se dobiti najveći benefiti u njihovom korišćenju, povećati komfor, ali i postići uštede u potrošnji i optimizaciji prostora.\nUkoliko u zgradama imamo ugrađene odgovarajuće sisteme, ako su oni adekvatno integrisani i kada su podaci koje dobijamo iz njih kvalitetno obrađeni, možemo očekivati da će potrošnja biti manja i do 30 odsto. U ovakvim zgradama značajno su poboljšani i uslovi rada, a broj izostanaka zaposlenih zbog bolovanja smanjen je za 35 odsto jer se adekvatnom kontrolom sistema za ventilaciju, upravljanjem osvetljenjem i sličnim intervencijama stvaraju mnogo zdraviji uslovi za rad. Sve ovo čini zaposlene produktivnijim i štedi njihovo vreme, koje će uložiti u svoj razvoj i razvoj posla koji rade.\nSve ovo lepo zvuči, ali se postavlja pitanje kako doći do ovog cilja i dobiti sve navedene benefite?\nTo je upravo polje gde Schneider Electric kao kompanija koji je svetski lider u oblasti upravljanja i razvoja rešenja koja omogućuju automatizaciju na svim nivoima poslovanja može da da svoj veliki doprinos. Za takve izazove je razvijeno sveobuhvatno rešenje koje istovremeno pruža potpunu kibernetičku sigurnost i ono što današnjim sistemima vrlo često nedostaje – kompletnu analitiku i izveštavanje na svim nivoima.\nRadi se o platformi EcoStruxure, zasnovanoj na IoT tehnologiji, koja služi kao osnova za upravljanje, vođenje, automatizaciju i optimizaciju sistema lokalno ili u cloudu, te objedinjuje tri nivoa. Pomoću nje moguće je prikupljati velike količine podataka iz samih tehnoloških procesa, slede nadređena kontrola i upravljanje procesima i potrošnjom energenata, te analitika. Razvijeno je šest „specijalističkih“ arhitektura prema oblastima primene, a EcoStruxure Building pruža rešenje za upravljanje u zgradarstvu.\nEcoStruxure platforma zajedno sa današnjom tehnologijom daje mogućnost da su zgrade u stanju da daju više energije, nego što mogu da potroše. Na primer, the Edge, Deloitte-ova poslovna zgrada u Amsterdamu proizvodi 102 odsto vlastitih potreba za energijom koje dobija kombinacijom upravljanja energijom, automatizacijom i IoT procesima.\nKao zgrada sa energetskim statusom nula, Edge proizvodi 102 odsto svoje energije; Foto: Ronald Tilleman\nEcoStruxure platforma daje mogućnost da su zgrade u stanju da daju više energije, nego što mogu da potroše.\nZgrada The Edge ima bogatu paletu integrisanih rešenja za upravljanje objektima i energijom, sistem distribucije električne energije, IT infrastrukturu, upravljačke uređaje i softver EcoStruxure za nadzor električne energije. Jedinstvena IP osnova zasnovana na EcoStruxure platformi daje rešenje za sistem za upravljanje zgradom (Building Managment System, BMS) koji omogućava pristup ključnim podacima o zgradi u realnom vremenu. Ovo je otvoreno i interoperabilno rešenje koje omogućava Facility Managerima u zgradi da nadgledaju, mere i kontrolišu sve podatke iz zgrade i IT sistema kako bi obezbedili adekvatne radne uslove, kao i komfor i zadovoljstvo zaposlenih. Zgrada the Edge, uz sve integrisane sisteme predstavlja globalno priznatu pametnu zgradu koja je stvarno izvanredna, kako u pogledu funkcionalnosti i zaštite životne sredine, tako i u pogledu estetike.\nSrećom, sličnih objekata danas ima i u Srbiji. Navodimo primer poslovne zgrade kompanije Elektrovat u Čačku, u kojoj su primenjena sva navedena rešenja i koja se sa pravom svrstava u red pametnih zgrada. O ovoj zgradi, u nekom sledećem tekstu, do tada pogledajte kratak film o zgradi The Edge.\n#dragan buaca #EcoStruxure #edge #elektricna energija #Elektrovat cacak #iot #potrosnja #schneider electric #zgradarstvo\nDirektor prodaje – Komercijalno industrijski objekti, Schneider Electric Srbija


Razvoj informacionog društva u Crnoj Gori Razvoj informacionog društva u Crnoj Gori – Personal magazin\nRazvoj informacionog društva u Crnoj Gori\nPotpredsednik Vlade Crne Gore i ministar za informaciono društvo prof. dr Vujica Lazović razgovarao je juče u Briselu sa visokim zvaničnicima Evropske komisije, komesarom za informaciono društvo i medije Vivian…\nPotpredsednik Vlade Crne Gore i ministar za informaciono društvo prof. dr Vujica Lazović razgovarao je juče u Briselu sa visokim zvaničnicima Evropske komisije, komesarom za informaciono društvo i medije Vivian Reding, komesarom za nauku i istraživanje Janezom Potočnikom i generalnim direktorom generalnog direktorata EK za informaciono društvo i medije Fabiom Kolasantijem.\nPotpredsednik je upoznao evropske partnere sa aktivnostima koje Vlada preduzima na planu institucionalnog, strateškog i pravnog okvira za razvoj informacionog društva u Crnoj Gori, a što je osnov dalje izgradnje društva baziranog na znanju.\nTakođe, razgovarano je i o politici razvoja informacionog društva u Crnoj Gori. Detaljnije je bilo reči o pitanjima informacione bezbednosti, radu regulatornih agencija i nacionalnog okvira interoperabilnosti.\nPotpredsednik Vlade Lazović je razgovarao sa komesarom Potočnikom o istraživačkim aktivnostima u oblasti ICT-a u okviru Sedmog okvirnog programa – FP7. Zajednički je konstatovan značaj realizacije e-servisa za potrebe akademskih institucija, kao jedne od aktivnosti koja će doprinijeti uključivanju Crne Gore u evropske inicijative i tokove u oblasti informacionog društva.\nU svim razgovorima, visoki evropski zvaničnici su pozitivno ocenili dosadašnje aktivnosti i rezultate Crne Gore u ovoj oblasti. Pozdravljeno je učešće Crne Gore u programima EU, posebno aktivno angažovanje u Sedmom okvirnom programu – FP7, što je rezultiralo izuzetno visokim procentom odobrenih projekata. Obostrano je izražena spremnost daljeg jačanja i produbljivanja saradnje i tehničke podrške EU razvoju informacionog društva u Crnoj Gori.\nJedinstvena poruka svih sagovornika je bila da Crna Gora dobro napreduje na evropskom putu i da sve više postaje prepoznatljiva kao država dobrih vesti.\nRazvoj informacionog društva u Crnoj Gori was last modified: October 3rd, 2009 by Redakcija\nBriselCrna-Gorae-servisiEvropska komisijaFP7INFOFEST 2009Informaciono društvoVivian RedingVujica Lazović\nOtvorena javna rasprava o Nacrtu zakona o elektronskim komunikacijama\nVlada Crne Gore uvodi SRC-ovo rešenje za upravljanje dokumentima


Olivera Reiz, vlasnica firme „Reizvoll“, registrovane u Nemačkoj, koja se bavi posredovanjem u zapošljanju naših ljudi, kaže da im se najviše javljaju mašinski i građevinski inženjeri i zanatlije.\n„Zainteresovanost je velika, dobijamo jako veliki broj upita i od kandidata iz drugih oblasti, kojima nažalost ne mozemo da pomognemo“, kaže Reiz.\n„Biramo kandidate za koje mislimo da imaju velike šanse za zaposlenje, koji imaju makar osnovno znanje nemačkog jezika (izuzetak su programeri) i koji su spremni da se presele u drugu zemlju i eventualno budu razdvojeni od porodice u prvim mesecima rada u Nemačkoj“, kaže Reiz.\nOna, međutim, kaže, da novi propisi za sada nisu doneli lakšu proceduru, jer je broj onih koji apliciraju „toliko veliki da oni tehnički ne mogu da odrade sve te podatke“.\n„To ne čudi jer su sve zemlje Zapadne Evrope manje kvalifikovane poslove dale ljudima koji su dolazili sa strane“, primećuje Savić.


Đukanović: "Učinili smo sve da Duško Knežević odgovara pred domaćim sudom, čekamo da ga Britanija IZRUČI"\nČetvrtak, 31.10.2019 | 14:39\n"Procedura koja se odvija u Velikoj Britaniji je duga...ali je to procedura na koju računamo", rekao je Đukanović.\nPredsjednik Crne Gore Milo Đukanović kazao je da je država učinila sve da obezbijedi da Duško Knežević, koji je iznio teške optužbe na račun države i njenih institucija i čelnih ljudi u državi, dobije priliku da pred domaćim sudovima da argumente za svoje ocjene.\n"Procedura koja se odvija u Velikoj Britaniji je duga...ali je to procedura na koju računamo. Mi smo sa svoje strane uradili sve što je Britanija tražila i sad je na nama da sačekamo da oni obave te procedure da u bliskoj budućnosti dobijemo priliku da pred crnogorskim sudovima čujemo argumente koje Knežević ima za optužbe koje je iznio".\n"Najlakše je odmah odrubili glavu osumnjičenom"\nOdgovarajući na pitanje "Vijesti" da li će njegov generalni sekretar Slavoljub Stijepovic biti suspendovan dok se ne okončaju istrage, Đukanović je rekao da ce sačekati da Tužilaštvo obavi svoj posao.\n"Svi smo svjedoci da se u mnogo slučajeva otvore i zatvore istrage i da se ne podignu optužnice, i da kad se podignu optužnice ne rezultiraju osuđujućim presudama".\nOn je istakao da je najlakše na svaku optužbu reagovati tako što bismo "odmah odrubili glavu osumnjičenom".\n"Ja nikada nijesam tako postupao i neću. Sačekaćemo da vidimo kakvi su argumenti i ako budu govorili u prilog odgovornosti, moralne, političke, naravno da niko neće ostati na svom mjestu", rekao je Đukanović.\n"Ne pristajemo na ucjene"\nĐukanović je kazao da nemaju namjeru da nikome ustupaju ono što su im građani povjerili na izborima, niti da pristaju na bilo čiju ucjenu, pa ni opozicije.\n"Odgovor na takve zahtjeve je i dalje ne", rekao je Đukanović, komentarišući zahtjeve za formiranje tehničke Vlade.\nKomentarišući povjerenje građana u rad Tužilaštva, istakao je da povjerenje građana predstavlja najrelevantniji sud o kvalitetu funkcionisanja države u cjelini.\nOn je rekao da je Tužilastvo napravilo ozbiljne pomake tokom poslednjih nekoliko godina na planu suzbijanja kriminala, korupcije i stvaranja utiska o pouzdanijoj stabilnosti i sigurnosti prava svakog građanina Crne Gore.\n"Učestvujemo u svim regionalnim inicijativama"\nKomentarišući izjavu predsjednika Srbije Aleksandra Vučića da je inicirao formiranje Balkanske unije i kakav bi to savez mogao biti, rekao da bi prvo morao vidjeti šta podrazumijeva ta ideja Balkanske unije.\nOn je rekao da su sve inicijative za regionalnu saradnju, kad je Crna Gora u pitanju, "kucanje na otvorena vrata".\n"Učestvujemo u svim regionalnim inicijativama, a one su brojne", navodeći da su regionalne inicijative prihvatljive uz uslov, ako su na liniji strateškog cilja - dostizanja evropskih standarda.


Na arbitraži koju je pokrenula Adiko banka Crnu Goru će zastupati Omnia strategy iz Londona | Ekonomist\nby Redakcija - 12/12/2017 12/12/2017 0\nCrnu Goru će na arbitraži koju je pokrenula Adiko banka zbog konverzije kredita u švajcarskim francima pred Internacionalnim centrom za rješavanje investicionih sporova (ICSID) u Vašingtonu zastupati advokatska kancelarija Omnia strategy iz Londona, saopšteno je Pobjedi iz Ministarstva finansija.\nAdiko banka je u novembru pokrenula arbitražu protiv Crne Gore, tvrdeći da je pretrpjela višemilionsku štetu zbog Zakona o konverziji kredita u švajcarskim francima u eure.\nPobjeda nije uspjela da sazna koliku odštetu traži ta banka u arbitražnom postupku.\nMinistarstvo finansija je 10. novembra raspisalo javni poziv za izbor advokata koji će zastupati državu pred arbitražom u Vašingtonu, a rok za dostavljanje ponude bio je 15. novembar.\nIz Ministarstva su kazali da je na javni poziv stiglo osam ponuda i da je rangiranje bilo po sistemu – 70 poena za kvalifikacione uslove, a 30 za finansijski dio ponude.\n“Ministarstvo finansija je pozvalo sve domaće i međunarodne advokatske kancelarije, sa iskustvom u zastupanju država u arbitražnim postupcima pred ICSID-om, da dostave ponude sa specifikacijom cijena usluge, za zastupanje Crne Gore u arbitražnom postupku protiv Addiko banke. Dobili smo osam ponuda međunarodnih advokatskih kancelarija, koje su, nakon ocjene ponuda po kriterijumima iz tendera, dostavljene Vladi. U skladu sa ovlašćenjem Vlade, ugovor je potpisan 27. novembra sa advokatskom kancelarijom Omnia strategy“, saopštili su iz Ministarstva.\nIz Ministarstva su dodali da su pravni zastupnici preuzeli sveobuhvatne aktivnosti radi pripreme odbrane.\nIz Ministarstva su objasnili da je finansijski dio ponude sadržao cijenu po satu za svakog pojedinca, dodatne naknade za advokate koje bi mogli pružiti tokom postupka, mjesečnu naknadu koja bi bila naplaćena za savjetovanje elektronskim putem ili putem telefona o rutinskim pitanjima, naknade za druge moguće troškove, ako postoje, tako da će se cijena arbitraže znati tek po završenom procesu.\nIz Ministarstva su rekli i da se Zakon o javnim nabavkama ne primjenjuje na nabavke usluga arbitraže.\nParlament je početkom septembra prošle godine usvojio izmjene zakona o konverziji kredita u švajcarskim francima u eure, koji je u ime 39 poslanika podnio poslanik Demokratskog fronta (DF), Nebojša Medojević 2015. godine, a koji je parlament usvojio u ljeto te godine.\nZakon je omogućio klijentima koji otplaćuju, koji su otplatili i koji su prestali da otplaćuju kredite da dug konvertuju u eure po kursu 2007. i 2008. godine, uz kamatu od 8,2 odsto godišnje.\nI tada je Adiko banka najavljivala tužbu, a podnijeli su tri inicijative za ocjenu ustavnosti obje verzije zakona.\nPredsjednik Ustavnog suda, Dragoljub Drašković, rekao je u oktobru ove godine da su sve tri inicijative objedinjene i da su u postupku.\nU Japanu dronovima “tjeraju” radnike sa posla


KABUL – Nove talibanske vlasti naredile su da mnoge žene koje su zaposlene u gradskim službama ostanu kod kuće, rekao je danas privremeni gradonačelnik Kabula Hamdulah Namoni. Kako navodi agencija AP, privremeni gradonačelnik Namoni rekao je novinarima da je dopušteno da se jave na posao samo žene koje u obavljanju posla ne mogu da zamene muškarci. On je rekao da ovo uključuje kvalifikovane radnike u odeljenjima za projektovanje i inženjering. Kako navodi AP, ovo je još jedan znak da talibani nameću svoje oštro tumačenje šerijatskog zakona, koji uključuje ograničenja žena u javnom životu, uprkos početnim obećanjima o toleranciji i uključivanju. U svojoj prethodnoj vladavini devedesetih, talibani su zabranili devojkama i ženama da idu u škole i na posao. Namoni je kazao da


Šef Pentagona optužio Damask za zadržavanje hemijskog oružja - Svet Vesti - Aktuelno|net\nSekretra za odbranu SAD, Džim Matis, rekao je u petak da je Sirija rasuto razmestila svoje borbene avione tokom poslednjih dana i da je sačuvala hemijsko oružje, što je tema kojoj se mora pristupiti diplomatski. Sjedinjene Države lansirale su desetine raketa ranije ovog meseca na vojnu avio-bazu u Siriji, kao odogovor na hemijski napad u kome je ubijeno oko 100 ljudi, uključujući 30 dece. SAD su rekle da je sirijska vlada lansiraja napad iz avio-baze Šajrat. Pentagon tvrdi da je u napadu na bazu oštećeno ili uništeno oko 20 odsto sirijskih operativnih vojnih aviona. Avioni su poleteli iz vazdušne baze Tokom konferencije za novinare sa svojim izraelskim kolegom, Avidgorom Libermanom, Matis je upitan da li je sirijska vojska prebacila svoje ratne avione u rusku bazu u Latakiji. "Raštrkali su svoje avione, nema sumnje. Raštrkali su svoej avione tokom poslednjih dana", rekao je Matis. Hemijsko oružje Matis je ponovio da Sjedinjene Države veruju da je Sirija sačuvala nešto od\nŠef pentagona DŽejms Matis rekao je danas da nema sumnje da je Sirija zadržala neke zalihe hemijskog oružja i upozorio režim predsednika te države Bašara al Asada da ih ne koristi.\nTokom posjete Izraelu, američki ministar odbrane Jim Mattis, izjavio je da "ne može biti sumnje" da je Sirija u posjedu hemijskog oružja, te je upozorio vojsku Bašara al-Asada da je ne koristi. "To je kršenje rezolucija Savjeta bezbjednosti Ujedinjenih nacija, i to će biti izdignuto na diplomatski nivo, i to bi bio veoma loš savjet da pokušaju da ga upotrijebe ponovo" rekao je Mattis na press konfrenciji sa ministrom odbrane Izraela Avigdorom Libermanom u Tel Avivu u petak. "Imamo 100-postotne informacije da je Asadov režim koristio hemijsko oružje protiv pobunjenika" rekao je Liberman. Damask je saopštio da je 2013., predao svoje zalihe hemijskog oružja. Zapad je optužio sirijskog predsjednika Bašara al-Asada da su njegove snage u mjestu Kan Šajkun u provinciji Idlib 4. aprila hemijskim oružjem ubili 89 osoba među njima i 20 djece. Damask i Moskva, Asadov glavni saveznik u šestogodišnjem ratu u Siriji, ustvrdili su da je napad isceniran ili da je toksični plin iscurio kada\nMinistar odbrane SAD Džim Matis izjavio je danas da Sirija još poseduje hemijsko oružje.Na konferenciji za novinare u Tel Avivu s izraelskim kolegom Avigdorom Libermanom, Matis je takodje rekao da su poslednjih dana sirijske vazduhoplovne snage razmestile svoje borbene avione što bi moglo da sugeriše da je Sirija zabrinuta zbog mogućih dodatnih udara SAD nakon napada krstarećom raketom u znak odmazde za navodnu upotrebu gasa sarin."Ne može biti sumnje u medjunarodnoj zajednici da je Sirija zadržala hemijsko oružje, kršeći svoj sporazum i saopštenje da ga je u potpunosti uklonila. Nema više nikakve sumnje", rekao je Matis, kako prenose izraelski mediji.Matis ...


Centralna banka je juče intervenisala prodajom 30 miliona evra na Međubankarskom deviznom tržištu kako bi ublažila dnevne oscilacije kursa.\nNacionalna valuta je prema zajedničkoj valuti evrozone 1,7 odsto slabija nego pre mesec dana i 5,8 odsto slabija nego godinu dana ranije.\nIndikativni kurs dinara prema dolaru je slabiji 0,2 odsto i iznosi 98,3640 dinara.\nDinar je 2,3 odsto slabiji prema dolaru na mesečnom nivou, a 15,4 odsto na godišnjem.\nNajviša srednja vrednost kursa dinara bila je 1. januara ove godine, kada je jedan evro iznosio 114,6421 dinar, a najniža 11. decembra kada je evro vredeo 122,0724 dinara.\nNBS je od početka godine na Međubankarskom deviznom tržištu kupila ukupno 200 miliona evra i prodala 1,665 milijardi evra, računajući i današnju transakciju.


Vučić: Ako dobijemo garancije, imaćemo partnera za FAP – NovostiDana.rs\nVučić: Ako dobijemo garancije, imaćemo partnera za FAP\nBEOGRAD – Vlada od strateškog partnera za FAP u Priboju traži garancije za državni novac, a dogovora neće biti ako te garancije ne dobije, već će se tražiti novi partner, izjavio je večeras premijer Aleksandar Vučić.\nŽilavo se borimo za Železaru i za RTB Bor\n„Žilavo se borimo za Železaru Smederevo i za RTB Bor“, poručio je premijer.\n„U Kinu sam išao dva dana samo da bih o tome razgovarao“,rekao je Vučić, najavljujući da je izvesno da će kineski partner uskoro doći i da će za dva dana biti raspisan tender za privatizaciju.\n„Žilavo se borimo, za ove dve godine ti radnici su imali punu platu i svojim porodicama nosili te plate, da nije bilo ove vlade ostali bi iza katanca zaključani, kao i radnici u Boru koji to treba da znaju, kojima je svašta nuđeno, od nameštaja, do kikirikija“, istakao je Vučić.\nPolitika subvencija investitorima jedina moguća politika\nPremijer je izjavio da veruje da je politika subvencionisanja investitora jedina moguća politika.\nVučić je istakao da je Er Srbija naša firma koja je ubedljivo najuspešnija u regionu i koja će leteti za Ameriku.\nNaveo je da neki hoće da sruše sve ono što je najbolje.\n„Pa i Aerodrom i Er Srbiju, koju danas svi u svetu hvale“, primetio je premijer.\nOn je podsetio je da je JAT dugovao 700 miliona evra i da je država najveći deo tog duga otpisala.\n„JAT je bio propala firma“, podsetio je premijer.\nPonosan sam koliko je puteva napravljeno\nSvi autoputevi u Srbiji će biti završeni za godinu i jedan mesec, godinu i dva meseca, izjavio je premijer, poručujući da je ponosan na to koliko je puteva napravljano za vreme mandata aktuelne vlade.\nVučić je pojasnio da će građani Srbije od Beograda do bugarske granice i od Subotice i Šida do granice sa Makedonijom imati svo vreme autoput, pa i kroz Grdeličku klisuru.\nNajavio je da će uskoro da otvori deonicu Grabovnica-Grdelica, u dužini od 5,8 kilometara, da ostaje još 28 kilometara kroz klisuru i 8,5 na deonici Levosoje-Srpska kuća.\n„Sve to kad radite i gradite, onda vidite da na jednom mostu ili tom delu pri mostu jedan od izvođača, a još mu nisu istekli rokovi za ispravlanje svega, na 479 metara ima nekoliko rupa, ej pa to nije auto put, pa to su sve rupe“, rekao je Vučić.\n„Ja sutra mogu da odem, ali će svi morati da kažu da su ti autoputevi izgrađeni za vreme vlade koju je vodio Vučić. Baš me briga da li ćete da vičete Vucicću pederu, Vučiću magarče ili kako god hoćete, to je u ovo vreme izgrađeno i to u najteže moguće vreme, u vreme poplava, finansijske konsolidacije…“, rekao je Vučić.


Članice Ženske parlamentarne mreže podržale formiranje ženskih odborničkih mreža u Beloj Crkvi i Vršcu - Skupština Autonomne Pokrajine Vojvodine\n13. 03. 2015.Članice Ženske parlamentarne mreže podržale formiranje ženskih odborničkih mreža u Beloj Crkvi i Vršcu\nBela Crkva/Vršac/Novi Sad, 13. mart 2015. godine - Članice Ženske parlamentarne mreže održale su danas radne sastanke sa odbornicama u lokalnnim skupštinama u Beloj Crkvi i u Vršcu.\nNa sastancima su pokrenute i podržane zajedničke inicijative da se u narednom periodu formiraju ženske odborničke mreže u skupštinama pomenutih opština. Razmenjena su iskustva i predstavljen je rad Ženske parlamentarne mreže Skupštine AP Vojvodine, čije su članice pružile punu podršku odbornicama u formiranju ženskih odborničkih mreža.\nNaglašena je potreba zaokruživanja lokalnih mehanizama za ravnopravnost polova na lokalu i njihovo umrežavanje sa drugim mehanizmima i srodnim organizacijama u cilju zajedničkog i efikasnog delovanja, a kao jedan od osnovnih zadataka ženskih odborničkih mreža navedena je promocija i zaštita prava žena i njihovo aktivno uključivanje u procese donošenja odluka, kako na lokalu tako i na svim drugim nivoima vlasti.\nStoga je apelovano na sve odbornice da uzmu aktivno učešće u radu ženskih odborničkih mreža kao neformalnih i nestranačkih grupa koje zastupaju zajedničke interese žena.\nPokrajinska Ženska parlamentarna mreža, kao neformalna grupa poslanica bez obzira na pripadnost političkoj partiji deluje radi ostvarivanja načela i ciljeva koji su garant parlamentarne demokratije, vladavine prava i ljudskih sloboda. Ona se u okviru svojih programskih ciljeva bavi pružanjem podrške ženama u ostvarivanju zakonskih prava, izmenama zakonske regulative i donošenja novih zakona u oblasti obrazovanja, zdravstva, ekonomskog osnaživanja žena i borbe protiv nasilja u porodici.


NSinfo: ''Novosadske muzičke svečanosti" od 20. do 28. aprila (PROGRAM)\n''Novosadske muzičke svečanosti" od 20. do 28. aprila (PROGRAM)\nProgram 42. festivala umetničke muzike ''Novosadske muzičke svečanosti'', koji će biti održan od 20. do 28. aprila u Novom Sadu\npredstavljen je na konferenciji za novinare u Gradskoj kući. Sagovornici novinarima bili su član Gradskog veća za kulturu Dalibor Rožić, umetnički direktor NOMUS-a Marija Adamov i glavni i odgovorni urednik tog festivala Milan Radulović, a moderator je bila programski saradnik u Muzičkoj omladini Mia Doroški. Dalibor Rožić izjavio je da je za Grad velika čast što je domaćin najznačajnijeg međunarodnog festivala umetničke muzike u Srbiji, i da je NOMUS sigurno bio jedan od najjačih aduta Grada za osvajanje titule Evropske prestonice kulture za 2021. godinu.\n- Ovog aprila ta manifestacija slavi 42. rođendan što neoborivo svedoči o kvalitetu programa, ozbiljnosti organizacije i beskompromisnoj koncepciji festivala na koji svi Novosađani mogu da budu ponosni. Pred nama je još jedno izdanje NOMUS-a i uveren sam da će trinaest programa koje će izvesti najvrsniji umetnici iz naše zemlje i celog sveta ostaviti upečatljiv trag i pružiti priliku poštovaocima muzike da uživaju – naglasio je Rožić.\nKako je rečeno na konferenciji, umetnički vredni, raznovrsni i zanimljivi programi biće realizovani u Sinagogi, Gradskoj kući, Srpskom narodnom pozorištu, u Muzeju savremene umetnosti Vojvodine i na Akademiji umetnosti. Koncerte će priređivati neki od najvećih umetnika i ansambala svetske muzičke scene poreklom iz naše zemlje, ali i iz Velike Britanije, Nemačke, Poljske, Mađarske, Sjedinjenih Američkih Država, Izraela, Francuske i Slovačke.\nNeka od imena koja je spomenula Marija Adamov, a koja će se predstaviti publici ovogodišnjeg Festivala su Fredi Kemf i Vojvođanski simfonijski orkestar, koji nastupaju na samom otvaranju manifestacije, potom Stefan Milenković i Simfonijski orkestar Akademije umetnosti u Novom Sadu, ali i mutltimedijalni umetnik iz Srbije Vladimir Labat Rovnjev svetskom premijerom dela pod nazivom ''Svečulni tragovi svetlosti''.\nOdgovorni urednik Festivala Milan Radulović najavio je da će se NOMUS sa tri sadržaja ovoga puta predstaviti u Beogradu u Kolarčevoj zadužbini, ali i na ''Somborskim muzičkim večerima'' i to nastupom Stefana Milenkovića i Simfonijskog orkestra Akademije umetnosti u Novom Sadu. On je takođe istakao bogat prateći program u vidu majstorskih kurseva i tribina. Posebna zanimljivost predstojećeg Festivala je i nastup izraelskog umetnika Avi Avitala (mandolina) koji će u Sinagogi nastupiti zajedno sa kamernim orkestrom iz Berlina, a zbog specifičnosti istorije koncertnog prostora i naroda iz kojih potiču umetnici tom događaju prisustvovaće ambasadori Izraela i Nemačke.\nKompletan program Festivala dostupan je na internet prezentaciji Muzičke omladine Novog Sada muzickaomladina.org\n... kultura, manifestacija, muzika, nomus, Novi Sad\nUgrožen redovan prevoz, fale vozači - Šoferi traže veće plate, u Evropu otišlo oko 5.000\nPokrajinski odbor Samostalnog sindikata zaposlenih u saobraćaju\nPonovo se piše istorija Novog Sada: Praistorijski ljudi živeli u Gradiću, na Sajlovu pre 7.000 godina\nPrva ikada izvedena arheološka iskopavanja u podnožju\nPali se dekorativno osvetljenje na Žeželjevom mostu\nDekorativno svetlo na Žeželjevom mostu će biti uključeno\nVojvodina dobija autoput u obliku slova П - dokumentacija za Fruškogorski koridor u poodmakloj fazi\nU Vojvodini će se uskoro graditi brze saobraćajnice u obliku\nUpravnici zgrada masovno daju otkaze\nSve veći broj upravnika zgrada suočava se sa problemima na\nNova nova Detelinara dobija jednu od najviših zgrada u Novom Sadu - soliter od 16 spratova\nGradski urbanisti su predložili da se u Ulici Braće Popović na


Svaki šesti stanovnik Evrope živi u energetski neefikasnom objektu - GRENEF\nVećina zgrada u Evropi je starija od 40 godina i u velikoj meri ne zadovoljava potrebe korisnika. Sporni su slaba izolacija, krovovi koji prokišnjavaju, vlaga, loše prirodno osvetljenje i neefikasna kontrola temperature i oni ozbiljno utiču na dobrobit stanovnika tih zgrada. U takvim, neodgovarajućim uslovima živi svaki šesti stanovnik ili u brojkama 90 miliona ljudi. Zbog svega pomenutog, Evropska unija usvojila je direktivu koja članicama nalaže da pospeše performanse zgrada i reše probleme kojima do sada nije bilo posvećeno dovoljno pažnje.\nU Hrvatskoj 430 zgrada obnovljeno preko fondova\nDve trećine svih zgrada u Evropi staro je više od četiri decenije, a svega 10% istih bi moglo da dobije sertifikat A ili B o energetskim svojstvima nekretnina. Trenutno, taj problem se ne rešava dovoljno brzo pošto godišnja stopa obnavljanja zgrada ne premašuje dva odsto. Razlozi su, najčešće, nepostojanje odgovarajućih podsticaja za obnovu, finansijske prepreke i, nažalost, nedovoljna svest o prednostima renoviranja zgrada, navodi se u studiji Barometar zdravog doma (Healthy Homes Barometer), prenosi EURACTIV.com.\nTo će, po svemu sudeći, od početka sledeće decenije biti promenjeno, nakon što je Evropska unija definisala set pravila pod nazivom Direktiva o energetskim performansama zgrada (EPBD), koja zemljama članicama nalaže da izrade dugoročne strategije renoviranja.\nArhitekte su dugo istraživali koncept integrisanja enterijera i eksterijera u …


15 nekretnina Univerzal banke ponuđeno na prodaju\nTanjug 19. novembra 2021. 10:12\nBEOGRAD – Više nekretnina u vlasništvu Univerzal banke u stečaju u raznim mestima Srbije, čija je vrednost od 17,5 do 1,85 miliona evra, ponuđeno je na prodaju.\nAgencija za osiguranje depozita, kao stečajni upravnik, u odvojene prodaje pustila je 15 nekretnina, od kojih je najskuplja zgrada poslovnih usluga u Francuskoj ulici u centru Beograda, čija je procenjena vrednost 1,85 miliona evra.\nZgrada poslovnih usluga u Šapcu procenjena je na 403.000 evra, a na prodajnoj listu su i zgrade poljoprivrede u Vitanovcu kod Kraljeva koje su procenjene na 241.000 evra, poslovni prostor u Vranju od 130.000 evra i objekat trgovine u Starčevu vredan 101.000 evra.\nMeđu najjeftinijim nekretninama iz stečaja Univerzal banke prodaju se porodična zgrada u Crvenki za 17.500 evra, zemljište u Biljači kod Bujanovca ponuđeno je 18.400 evra, dok su nekretnine kod Lazarevca procenjene na 17.600 evra.\nNa listi prodaje su i nekretnine u Kragujevcu, Kruševcu, Valjevu i Kraljevu.\nImovina se prodaje javnim prikupljanjem ponuda koje se dostavljaju do 20. decembra a čije otvaranje je najavljeno za 24. decembra.


MANIFESTACIAJA "PRELA I POSELA" U CENTRU BEOGRADA\nPrivredna komora Beograda u saradnji sa Udruženjem čuvara srpske tradicije i običaja organizuje tradicionalnu manifestaciju "Prela i posela",18. maja 2010. godine sa početkom u 12 časova ,u bašti hotela "Moskva" na Terazijama.\nPomenta manifestacija ima cilj da Beograđane i predstavnike beogradske privrede podseti na srpske običaje, tradicuju, stare zanate i potencijale ruralnog turizma Beograda i Srbije. Tom prilikom, u okviru kulturno-umetničkog programa, predstavnici Udruženja čuvara srpske tradicije i običaja, pokušaće da sačuvaju od zaborava narodne pesme, igre, običaje i verovanja kao i stare umetničke zanate.\nBeograđani i šira javnost imaće priliku da vide pobednike Svesrpskog Sabora iz 2009. godine, najlepšu narodnu nošnju, najlepšu devojku i deliju, mladog pastira i pastiricu, najdužu kiku (pletenicu), najduže brkove, najbolje pevače i svirače na nacionalnim instrumentima, folklorne ansamble, najuspešnije zdravičare kao i pobednike u narodnom višeboju. Posetioci će takođe imati priliku da probaju tradicionalna srpska jela u okviru srpske trpeze po bakinom i manastirskom receptu.


Facebook ekonomiji Evrope doneo 15 milijarde evra - PORTAL\nFacebook ekonomiji Evrope doneo 15 milijarde evra\nFejsbuk evropskoj ekonomiji doprinosi sa preko 15 milijardi evra godišnje, a na poslovima povezanim sa njim radilo je više od 232 hiljade ljudi širom Evrope.\nIstraživanja o uticaju Fejsbuka pokazuju da je ta društvena mreža u 27 članica EU i Švajcarskoj pokrenula indirektno zapošljavanje čak 232 hiljade ljudi. Naravno, reč je samo o indirektnom zapošljavanju jer je u Fejsbuku za Evropu trenutno 600 stalno zaposlenih koji rade kao dizajneri, tehnički saradnici, medijski agenti, stručnjaci za marketing i komunikaciju.\nNajveću korist od Fejsbuka imaju Nemačka, Britanija i Italija. Sve one su od ove internet društvene mreže zabeležile doprinos svom BDP-u od oko 2,5 milijardi evra, kao i oko 35 hiljada radnih mesta povezanih sa Fejsbukom. Od ostalih, Francuska je „prigrabila“ 1,9 milijardi evra i 22 hiljade radnih mesta, a Španija 1,4 milijarde i 20 hiljada zaposlenih u poslovima povezanim sa Fejsbukom, pokazuje istraživanje Dilojta.\nInteresantno je da u Britaniji i Nemačkoj ima čak po osam hiljada ljudi koji rade na aplikacijama za Fejsbuk platformu, od čega Britanija vidi 1,4 milijarde a Nemačka 600 miliona evra koristi. U Francuskoj i Italiji aplikacije zapošljavaju oko dve hiljade ljudi, a u Španiji dodatnih hiljadu.\nKada je u pitanju ekonomski doprinos poslova koji koriste Fejsbuk da promovišu svoj brend i kreiraju nove poslove, na čelu liste u EU je Italija. Ta zemlja od toga beleži dodatnih 1,6 milijardi evra za svoj BDP, kao i 21 hiljadu zaposlenih. U Britaniji je to nešto ispod 1,4 milijarde i 18 hiljada radnih mesta, a slede Francuska, pa Nemačka i Španija. Ekonomski doprinos povećanih zahteva za novim tehnološkim uređajima i širokopojasnim pristupom internetu zbog Fejsbuka vodećim zemljama EU doneo je između 700 i 800 miliona evra svakoj, a Nemačkoj i 19 hiljada radnih mesta.\nU odnosu na tih 15 milijardi evra, inače, Fejsbuk je u Evropi zaradio „tek“ oko 200 miliona.\nIzvor: Kamatica, B92\nTekst objavio: UrednikDatum: 17.02.2012, 00:01 16.01.2017


Šta je sve uticalo na oštar rast inflacije u SAD? - Biznis i Finansije\nHome\tVestiEkonomija\tŠta je sve uticalo na oštar rast inflacije u SAD?\nKada su objavljeni podaci da je inflacija u SAD prošlog meseca zabeležila najveći godišnji rast još od septembra 2008. godine, mnogi investitori i ekonomisti su osetili nelagodu. Ma koliko ne gajili simpatije prema niskoj inflaciji, opet se pribojavaju i prebrzog rasta cena, jer bi on mogao uticati na pad potrošnje a samim tim i na usporavanje rasta američke privrede.\nU aprilu ove godine u Sjedinjenim Američkim Državama inflacija je imala rast od 4,2 odsto u odnosu na isti mesec lane. Ova brojka je dvostruko veća od one koju je FED prognozirao, doduše kada se o ovome govori ne treba zaboraviti ni da je prošle godine u to vreme ekonomija bila u kolapsu, a sa njom i cene.\nUticaj nestašica i državne pomoći na inflaciju\nNo, iako premašuje sve prognoze, inflacija u ovakvoj situaciji nije neočekivana pojava. Šta više, bilo bi veće iznenađenje da nije došlo do rasta cena.\nDa podsetimo, aktuelna američka administracija je upumpala u ekonomiju ogromne količine novca kroz do sada nezabeležen paket finansijske pomoći građanima. Posle toga je porasla potražnja za raznolikom robom i uslugama, toliko da ponuda nije uspela da je isprati, jer se mnoge fabrike još uvek oporavljaju od zatvaranja tokom karantinskih mera. Posledično, došlo je do nestašica pojedine robe, počev od drveta i čelika, pa sve do kečapa, a poslednjih nekoliko dana na toj listi našlo se i gorivo, zahvaljujući hakerskom napadu na Kolonijal Pajplajn.\nU takvoj situaciji rast cena nije neobičan. Kada se na ovo dodaju još neki izazovi sa kojima se proizvodni sektor suočava, postaje jasnije otkud toliki rast inflacije. Primera radi, u Americi su najviše poskupeli polovni automobili i kamioni, zbog globalne nestašice mikročipova koji su potrebni za proizvodnju novih takvih vozila. Rast njihove cene je iznosio 10 odsto, i oni su, zajedno sa još nekom deficitarnom robom, najviše zaslužni za pomenuti skok inflacije.\nZa finansijsku pomoć od 60 evra prijavilo se više od četiri miliona građana


Aktiv podseća da je Vlada Kosova u 28. jula objavila Odluku o novim merama za sprečavanje širenja virusa korona u kojoj se između ostalog, navodi da su sve osobe na Kosovu dužne da “primenjuju preventivne mere i preporuke Nacionalnog instituta za javno zdravlje i Ministarstva zdravlja”.\n“Pripadnici srpske i drugih nevećinskih zajednica na Kosovu, međutim, ne mogu da se informišu o ovim merama i preporukama budući da se obe institucije ističu u kršenju Zakona o upotrebi jezika i da ne objavljuju informacije na srpskom jeziku”, navodi ova organizacija.\nUpozoravaju da od početka pandemije, informacije koje objavljuju Ministarstvo zdravlja i Nacionalni institut za javno zdravlje dostupne su gotovo isključivo na albanskom jeziku, uprkos značaju koji one imaju za zaštitu zdravlja stanovništva.\n“Ministarstvo zdravlja već mesecima ne ažurira verziju svoje veb stranice na srpskom jeziku. Stranica COVID19 koju je pokrenulo Ministarstvo zdravlja takođe je gotovo nedostupna na srpskom jeziku. Nacionalni institut za javno zdravlje čak ni ne poseduje verziju veb stranice na srpskom jeziku. Sve objave na stranici ove institucije na društvenoj mreži “fejsbuk” su takođe dostupne isključivo na albanskom jeziku. Osim toga, saopštenja za javnost Ministarstva zdravlja i Nacionalnog instituta za zdravlje dostavljaju se medijima uglavnom na albanskom jeziku bez prevoda na srpski jezik”, podseća ova organizacija.\nDodaje se da su se NVO AKTIV i pojedini mediji u prethodnom periodu obraćali Kancelariji poverenika za jezike povodom rada ovih institucija, ali to nije dalo rezultat.\n“Budući da se pomenute institucije ne pridržavaju svoje obaveze da sve informacije objavljuju i na srpskom jeziku, postavlja se pitanje kako građani srpske i drugih nevećinskih zajenica mogu da “primenjuju njihove preventivne mere i preporuke” kada o njima ne mogu da se informišu?”.\nU cilju zaštite zdravlja svih osoba na Kosovu, ali i poštovanja jezičkih prava, NVO AKTIV traži od Ministarstva zdravlja i Nacionalnog institut za javno zdravlje da poštuju Zakon o upotrebi jezika i obezbede prevod svih dokumenata i informacija na srpski jezik. NVO AKTIV poziva Kancelariju poverenika da preduzme mere u skladu sa svojim nadležnostima kako kršenje Zakona o upotrebi jezika od strane institucija ne bi postala praksa.\n11.05.2021 “Manje zaraženih, vakcinacija glavni adut za izlazak iz pandemije” (214)


Thaci (desno) tvrdi da je Evropska unija okrenula leđa Kosovu (EPA)\nPredsednik Kosova Hašim Tači izjavio je da neće dozvoliti formiranje Zajednice srpskih opština, jer bi to, kako je rekao, značilo formiranje Republike Srpske na Kosovu.\n“Tačno je da sam se ranije saglasio sa formiranjem Zajednice srpskih opština, ali okolnosti su se promenile i ne možemo to da dozvolimo u zamenu za viznu liberalizaciju”, rekao je Tači, dodajući da takse moraju da ostanu na snazi, prenosi prištinski list Zeri.\nTakođe je rekao da je Evropska unija okrenula leđa Prištini jer ni posle tri godine od davanja preporuke za viznu liberalizaciju zemlje članice još nisu donele odluku.\nNi Haradinaj ne odustaje od taksi\nDan ranije premijer Kosova Ramuš Haradinaj ponovio je stav da će takse biti ukinute kada se postigne “sveobuhvatni sporazum o uzajamnom priznanju Kosova i Srbije”.\nHaradinaj je izveštaj Evropske komisije o napretku za Kosovo, nakon sastanka sa šeficom Kancelarije EU-a u Prištini Natalijom Apostolovom, od koje je dobio dokument, nazvao “mešovitim pregledom stagnacije i napretka ostvarenog tokom godinu dana”, preneo je RTK2.\nU izveštaju Evropske komisije o Kosovu, koji je juče predstavljen u Briselu, navodi se da kosovske vlasti moraju da ukinu takse od 100 odsto na robu iz Srbije i Bosne i Hercegovine, uz konstataciju da je odluka Kosova o taksama ugrozila napore za regionalnu saradnju.\nHaradinaj: Takse ostaju do recipročnog priznanja Kosova i Srbije\nU Izvještaju Evropske komisije traži se ukidanje taksi od 100 posto na uvoz robe iz Srbije i Bosne i Hercegovine; premijer Kosova kaže da ostaju do priznanja.\nHahn će u junu pokušati deblokirati dijalog Srbije i Kosova\nTrenutna situacija ne samo da nanosi štetu dvjema stranama nego i cijeloj regiji, rekao je evropski komesar za proširenje.\nKosovo spremno odgovoriti na eventualne mjere Srbije i BiH\nAkcija koju Srbija i Bosna i Hercegovina mogu preduzeti protiv ekonomije Kosova nastavak je prakse koja se odvija tokom 19 godina.\nU Hrvatskoj još 15 preminulih pacijenata


Početna/DOM/Porodični rituali koji će ulepšati detinjstvo vašeg deteta\nSana Life 17. septembra 2020.\tDOM, DOŽIVETI STOTU, TRADICIJA, ZANIMLJIVOSTI Ostavite komentar\nDolazak deteta u porodicu jedna je od okolnosti koja može promeniti dosadašnje rituale i u potpunosti uticati da njihovu suštinu. Sada treba misliti na to kako ritualima ulepšati detinjstvo deteta, a ne svoju svakodnevicu.\nPa, koji su to rituali koji će ulepšati detinjstvo vašeg deteta i koje bi možda odmah trebalo da uključite u svoj porodični život?\nIstražili smo umesto vas, a predloge divnih porodičnih rituala saznajte u nastavku teksta.\nRituali za “laku noć” – uspavljivanje deteta\nS obzirom na užurbanu savremenu svakodnevicu i mnoštvo obaveza oba roditelja, teško je inkorporirati rituale u porodicu koji će se ponavaljati iz dana u dan. Ipak, veče je drugačije – tada je uglavnom cela porodica na okupu, spremna na odmor i pripremu za novi dan.\nMožda je to i savršeno doba za rituale?\nOprema za bebe premium kvaliteta koja će činiti njeno okuruženje preudobnim, bezbednim i prijatnim tokom sna, sasvim je dovoljna da bebi obezbedi divne snove, ali šta kažete na to da uvedete i jedan porodični ritual uspavljivanja deteta?\nOd pevanja pesmica i ljuljanja bebe dok je sasvim mala, preko čitanja priča za laku noć kad beba odraste, pa sve to stvaranja navika za čitanje pred spavanje kod deteta kad za to bude dovoljno odraslo – ovi rituali umnogome će ulepšati detetovo detinjstvo i ono će uvek zaspati mirno i lepo, uz osećaj voljenosti i brižnosti koje ćete mu pružati ovim ritualom.\nZajedničko obedovanje za snažnu konekciju porodice sa detetom\nDa li ste znali da rezultati istraživanja o efektima čestih, zajedničkih porodičnih obedovanja govore u prilog tome da deca koja redovno jedu sa porodicom imaju manje šanse da tokom adolescencije krenu putem problematičnog ponašanja i navika?\nŠta je to što je tako moćno u ritualu zajedničkog obedovanja?\nČini se da je zajednička porodična večera idealan način da se porodica okupi i uživa u zajedničkom vremenu. Podrazumeva se da večera protekne uz razgovor o novostima kod svakog člana porodice i tome kako je proveo dan, deljenju iskustava i doživljaja, ali i osećanja, sa drugim članovima porodice.\nOvo je i odličan način da uvek budete u toku sa životom vašeg deteta i njegovom svakodnevicom, ali i da napravite jaku porodičnu konekciju, gde će svaki član porodice moći da podeli svoje radosti i brige sa drugim članovima. U ovom porodičnom ritualu svi će uživati, a predstavlja savršen način da osnažite porodicu i ulepšate detinjstvo svog deteta.\nKreirajte posebne rituale koji će se ponavljati na nedeljnom ili mesečnom nivou\nŠta kažete na to da nedeljno jutro u porodici bude rezervisano za slatki doručak ili petak veče za filmski maraton uz kokice? Možda da početak svakog meseca obeležite zajedničkim odlaskom na vikend ili dan u prirodi, ili možda kraj meseca pozdravite uz fini porodični izlazak u pozorište, bioskop ili na neko drugo lepo mesto?\nOvi porodični rituali koji se ponavljaju na nedeljnom ili mesečnom nivou i rezervisani su za posebne dane imaju svoju jedinstvenu čar – potpuno su jedinstveni i originalni, rezervisani samo za vašu porodicu. Tako oni pospešuju osećaj pripadnosti porodici kod svakog od članova, a posebno kod deteta koje će od malih nogu uživati u čarima porodičnih rituala.\nPorodični izleti i putovanja – otkrivajte svet zajedno\nDeca možda ne uživaju u samom putovanju do željene destinacije, ali zato i te kako vole boravak na samoj destinaciji, posebno ukoliko je u pitanju more, bazen, ili neka druga vrsta destinacije u kojoj će dete pronaći zanimljiv sadržaj, koji nije prisutan u njegovoj standardnoj svakodnevici.\nPorodična putovanja i jednodnevni izleti odlični su za kreiranje nezaboravnih zajedničkih uspomena, kao i za zbližavanje porodice, a kod deteta će stvoriti i ljubav prema putovanjima. Kad god možete, probajte da organizujete zajedničko putovanje ili izlet – ovaj ritual je za većinu dece i omiljeni, a odrasli članovi porodice jednako će uživati u njemu.\nUz ove rituale nema nikakve sumnje da ćete ulepšati detinjstvo svog deteta, ali i celokupan porodični život. Zbližite se sa svojom porodicom iznova, gradite snažne emotivne konekcije uz zajedničke tradicije i iskoristite vreme koje provodite zajednona najlepši mogući način.\nOznakedete porodica rituali saveti zdravlje\nPrethodni Agresivnost vuče mladog čoveka u nepovratne dubine\nSledeći Mališani JPU „Pčelica“ Niš u akciji „Najveći crtež na svetu“.


INTERVJU - IVICA MOMČILOVIĆ: Nivo ulaganja u komunalnu infrastrukturu u 2020. godini bio na najvišem nivou | InfoKG - Gradski portal - Kragujevac - Najnovije vesti\n12:00 | Nedelja, 10 01 2021\nNa naša pitanja danas odgovara Ivica Momčilović, predsednik Gradskog odbora Socijalističke partije Srbije.\n- Godina za nama je bila jako teška u svakom pogledu, verujem da niko nije očekivao ovako kompleksan i težak razvoj događaja. Oni su pre svega povezani za pandemijom COVID-a 19. Nažalost, borba sa pandemijom i dalje traje, prioriteti su očuvanje zdravlja i života ljudi, ali i borba za vraćanje života u normalu. Kad to kažem, pre svega mislim na potpunu normalizaciju funkcionisanja privrede grada u svim oblastima, koja nam je više nego potrebna. Naravno da je smanjena privredna aktivnost uticala i na budžet grada Kragujevca. U tom delu ne verujem da je bilo prevelike razlike ni u jednom gradu ili opštini na svetu, uzimajući u obzir razmere i posledice pandemije. Kroz deo svojih nadležnosti koje kao lokalna samouprava imamo, pokušali smo da putem odricanja od određenih prihoda grada olakšamo i ublažimo posledice koje su, po mom mišljenju, do sad najviše uticale na ugostitelje, hotelijere i međusobno uvezane i zavisne delatnosti, ali i na sve ostale. I pored tako složenih i teških okolnosti, uspeli smo da obezbedimo nesmetano funkcionisanje i ozbiljna ulaganja u komunalnu infrastrukturu grada. Kad ovo kažem mislim na mnogo toga,ali bih istakao više od stotinu asfaltiranih ulica, oko 430.000.000 dinara uloženih u vodovodnu i kanalizacionu mrežu u Kragujevcu, od čega su ulaganja grada bila oko 60 procenata ukupnog iznosa, dok je ostatak obezbedila država, kao i završetak prve nadzemne garaže u gradu.\n- Godina koja je pred nama će biti teška i mislim da niko u potpunosti ne može predvideti razvoj događaja u istoj. Imajući u vidu da je vakcinacija već započela, verujem i nadam se da će obezbediti preuzimanje veće kontrole nad pandemijom, kako u svetu, tako i kod nas. Mislim da će se posledice krize osećati i u ovoj godini, ali sam umereni optimista i, na osnovu projektovanih prihoda grada i planiranih ulaganja države, verujem da će Kragujevac naći način da nastavi da normalno funkcioniše i da se umereno razvija. Protekla godina je bila godina teških odluka za nas naročito u delu koji se odnosi na neminovno povećanje cena poreza, vodovodnih i kanalizacionih usluga, parkiranja i odnošenja smeća. Iako građani na izborima biraju buduće nosioce odgovornosti za funkcionisanje grada među različitim političkim činiteljima, strankama ili partijama, udruženjima, pokretima i slično, ljudi koji preuzimaju nakon toga odgovornost za funkcionisanje gradova, a birali su ih građani, sve češće se moraju ponašati više kao menađžeri, a manje kao političari. Grad Kragujevac je više od šest poslednjih godina na različite načine, a pre svega kroz ozbiljne uštede i bolju organizaciju procesa, smanjenje broja zaposlenih u javnom sektoru koji nisu deo osnovne delatnosti, uspevao da pored ozbiljnih ulaganja u mehanizaciju i opremu, a tu pre svega mislim na tadašnje JKP „Čistoća“ pa i JKP „Vodovod i kanalizacija“ održi cene usluge po kojima je bio na samom dnu gradova i opština u Srbiji. Ako uzmemo primer samo Beograda i Novog Sada, sa kojima Kragujevac želi da se poredi, a možemo i druge manje gradove, videćemo da je cena vode za piće koju plaćaju beograđani viša za 40 odsto, a cena koju plaća privreda Novog Sada za čak 64 odsto. Slično je i sa odnošenjem smeća i parkingom, kod kojih, iako su ulazni parametri koji utiču na formiranje cene usluge uvećavani u više navrata, proteklih godina nije bilo povećanja cene usluge. Povećanje je usledilo nakon što su svi ekonomski razlozi upozoravali da bi dalje odlaganje ove odluke moglo da ima neželjenje i nepovratne posledice. Kada govorimo o porezu, radi se o usklađivanju stope poreza koja je sada na nivou gradova kao što su Beograd, Novi Sad, pa i mnogi drugi manji gradovi i opštine u Srbiji.\n- Najvažniji je nivo ulaganja u komunalnu infrastruktu. U prošloj godinu je bio na najvišem nivou u poslednjih šest godina. Građevinska sezona trajala je do kraja godine i nastaviće se dok god vremenski uslovi to dozvole. Naši sugrađani u naseljima i selima koja imaju decenijski problem makadamskih puteva danas hodaju asfaltiranim ulicama. Nismo zanemarili ni centralna gradska naselja, mislim na blok „Voje Radića“, koji više nije ruglo već slika i prilika tog dela grada. Izgrađena je nova vodovodna i kanalizaciona mreža tamo gde je nije bilo i, ponoviću, završena je prava javna garaža čiji se pozitivni efekti u aspektu parkiranja u gradu već osećaju, iako je to samo deo onoga što planiramo u budućnosti u ovoj oblasti.\n- Najiskrenije se nadam da ćemo se u 2021. godini vratiti starim navikama i normalnom načinu života pre svega. Najvažnije je da privreda ne trpi dodatne pritiske i da se njena aktivnost, koja je motor pokretač svega ostalog, polako poveća. Na kom nivou će to biti, videćemo.\n- Naš zadatak je da se fokusiramo na razvoj grada i njegovo funkcionisanje, to je naša obaveza prema Kragujevčanima. A na izborima će građani Kragujevca, kao i uvek do sada, ocenjivati naš rad kad god da oni budu.\nIntervju: IVICA MOMČILOVIĆ - Uprkos najavama kataklizme, Kragujevac stabilan i razvija se 13:30


U cirkus na svoju odgovornost | Glas javnosti\nPočetna > Beograd > U cirkus na svoju odgovornost\nOpštine ne odgovaraju za skupove na privatnim zemljištima\nU cirkus na svoju odgovornost\nDeo tribina cirkusa "Moskva" obrušio se pre dva dana u Mirijevu za vreme predstave, ali na svu sreću nije bilo povređenih. U potrazi za odgovornim i nadležnim za izdavanje dozvola za cirkuse, juče smo "šetali" od opštinskih do gradskih inspekcija koje su obrazlagale da je pomenuti cirkus postavljen na privatnom vlasništvu pomoćnog terena Fudbalskog kluba "Balkan" i da u tom slučaju nisu odgovorni.\nU Službi za informisanje Skupštine grada mišljenja su da deo odgovornosti za propuste tokom predstave snosi Inspekcija rada i da se obratimo njima. Ipak, na brojeve telefona ove inspekcije juče se niko nije javljao.\nMarija Leković, glavni inspektor opštine Zvezdara, kaže da je u njihovoj nadležnosti izdavanje dozvola za korišćenje samo javnih površina, a ne i privatnih.\n- U pomenutom slučaju, cirkus "Moskva" je zaključio ugovor sa klubom o privremenom korišćenju njihovog terena. Takođe, cirkus je imao priključak za struju i predstava je bila prijavljena policiji - naglasila je Lekovićeva i dodala da opština nema mogućnost kontrole jer nema stručnjake za tu oblast.\nU slučaju održavanja skupa na javnom zemljištu, prema proceduri, lice koje traži dozvolu od opštine mora da dostavi skicu na kojoj se predviđa zauzeće javne površine.\n- Potom, opština prosleđuje skicu sekretarijatima za saobraćaj i urbanističke i građevinske poslove. Ako oni daju saglasnost, zahtevalac dostavlja mini-projekat objekta iz "ptičije perspektive". Opština tada izdaje rešenje o zauzeću javne površine koje je vremenski ograničeno na nekoliko dana, nedelju dana, mesec, ili više. Za bezbednosne kriterijume je zadužena Inspekcija zaštite na radu. U pomenutom slučaju, cirkus "Moskva" nije bio u obavezi da opštini dostavi nikakav sertifikat kojim potvrđuje da ispunjava bezbednosne kriterijume. Opštini se dostavlja samo potvrda o registraciji firme - objasnila je Lekovićeva.\nOna objašnjava da je do nezgode došlo ne zato što su tribine bile u lošem stanju, već usled obilnih kiša koje su padale prethodnih dana, zbog čega zemljište nije moglo da izdrži cirkuske konstrukcije.\nS obzirom na to da je reč o manifestacija gde dolaze deca, neophodno je povesti računa i o bezbednosnim uslovima, što podrazumeva pooštravanje i preciziranje protesta. Stiče se utisak da nikoga i ne zanima ko postavlja šatre, u kakvom su stanju, da li se životinje čuvaju u kavezima koji su bezbedni. Sudeći po našim informacijama, za bezbednost posetilaca nadležni su samo organizatori, a u ovom slučaju oni su išli dotle da su nastavili predstavu bez obzira na srušene tribine.\nSre, 14/11/2007 - 16:17 — Ana Andjelkovic\nProsto neverovatno da svi skidaju odgovornost jedni sa drugih.Sta da se zaista desio neki incident sa nesagledivim posledicama,ko bi onda bio kriv?Da li je potrebno da se zaista tako nesto i dogodi?Nije li najjednostavnije zabraniti cirkusu rad i resen problem.Pored toga sto postoje mnoge nelogicnosti i nedoslednosti u njihovom radu,ko je direktor a ko vlasnik/ca,odakle su,cije su zivotinje i otkuda one kod njih-kao sto su medvedi,tigar i puma-postavlja se pitanje i ko su artisti koji kod njih rade,da li su to stranci,imaju li radne dozvole ili rade na "crno".Nije ovde samo problem nedostatak dobrih zakona koji bi detaljno regulisali ovakve slucajeve vec sto se i postojeci tumace kako kome odgovara i kada odgovara.Da li je privatan posed bas toliko neprikosnoven?To je ipak samo gradsko zemljiste koje neko na kraju krajeva koristi i placa kroz odredjene takse zakup na njegovo koriscenje.Ili to mozda znaci da ja u svom ataru mogu postaviti sta mi je volja,nevezano da li time nekome ugrozavam zivot,i niko mi nista nemoze.Ocigledno je da je postojalo bar malo volje da bi se pravi krivci sankcionisali ,a to je cirkus, kao i onaj ko je dozvolio da se cirkus stacionira na njihovom zemljistu-a to je vlasnik ili direktor ili odgovorno lice u FK "Balkan Bukovica".Kad bi svaki put odgovorni placali visoke kazne za prekrsaje sve bi se veoma brzo dovelo u red.Ili na vreme spreciti,a gradjani Beograda su mesecima unazad upozoravali na opasnost koju sa sobom nosi ovaj cirkus.Zaleci se svim merodavnim institucijama niko nije obracao paznju na njih.To mnogo govori o aroganciji i nesposobnosti kako opstinskih i gradskih vlasti tako i inspekcijama.\nProlaz kod Mostara prepun špriceva


Telegraf\t26.07.2018 11:22\nNovoizabrani predsednik najpolulranijeg sportskog društva u Turskoj, priznao je da je bilo slučajeva kašnjenja plata pojedinih igrača tokom prošle sezone.\nKoč je takođe napomenuo da je novoimenovano rukovodstvo kluba ubedilo glavnog trenera ekipe, Željka Obradovića, da će kašnjenja u isplati ugovora biti izmirena, ali se ipak osećao postiđenim zbog toga.\n- Dali smo obećanje Željku Obradoviću da će isplate biti na vreme. Međutim, nismo to mogli da ispunimo. Osećao sam se postiđeno pred Obradovićem jer nismo mogli da ostvarimo dogovorene isplate ne vreme - izjavio je Koč za Fenerbahčeovu telviziju.\n- Prvu isplatu koju smo ostvarili kao novo rukovodstvo kluba, bila je u vezi sa kartama za Fajnal For Evrolige u Beogradu, s obzirom da one nisu bile plaćene od strane prethodnog menadžmenta kluba - dodao je novi predsednik Fenera.\nKoč je takođe otkrio da dug košakaškog odeljenja (muški i ženski tim), iznosi blizu 8.5 miliona evra.\nOva cifra deluje beznačajno u poređenju sa dugovanjem fudbalskog kluba, koji se sudeći po Aliju Koču nalazi u dugu 621 miliona evra.\n- Ova katastofalna situacija u kojoj se klub nalazi pokazuje veliku nekompetentnost prethodne uprave. Biti u ovolikom dugu a za to vreme ostvariti neznatan uspeh i tim kojeg stižu godine je zaista sramotno - završio je predsednik Fenerbahčea, Ali Koč.


Naša mreža: Vodič kroz CRM rešenja\nVodič kroz CRM rešenja\nDatum objave 24.07.2020. 16:00\nProtokoli za upravljanje odnosima sa klijentima (CRM, customer relationship management) nastoje da pojednostave interakciju između kompanije i njenih klijenata na obostranu korist.\nCRM nastoji da smanji prazan hod ili neproduktivno vreme za zaposlene, istovremeno stvarajući put za efikasnije i zadovoljavajuće rešavanje potreba klijenata. Savremene vrste CRM rešenja, mogu da obavljaju širok spektar funkcija. Od upravljanja kontaktima do bodovanja rezultata, automatizacije mail-a i izrade detaljnih KPI izveštaja. U ovom tekstu predstavićemo vam nekoliko CRM rešenja koje služe upravo da olakšaju odnose s klijentima.\nHubspot je besplatno CRM rešenje za neograničen broj korisnika (unutar kompanije). Ograničenja za korisnike koji ne plaćaju je milion kumulativnih podataka, u koje spadaju kontakti, klijenti, zadaci i slično. Besplatna verzija uključuje mogućnost deljenja dokumenata (među zaposlenima), praćenje zadataka i njihove izrade, dok plaćena verzija u sebi sadrži i integrisani kalendar, izveštaje i mnogo dodatnih pogodnosti.\nInsightly je besplatan za do dva korisnika. U sklopu ove besplatne verzije nalazi se praćenje izrade zadataka, ubacivanje i praćenje baze klijenata, mail-ova, izrada izveštaja, integrisanje podataka s najvećim cloud-ovima (Google i Microsoft Office 365). Insightly je idealno CRM rešenje za mala preduzeća i frilensere.\nBitrix24 je open source CRM rešenje, koje u sklopu besplatne verzije nudi mogućnost korišćenja za neograničen broj korisnika, ali dozvoljava povezanu komunikaciju između 12 integrisanih e-mail adresa. Platforma prikazuje intranet i CRM aktivnosti, integrisani kalendar koji se sinhronizuje sa popularnim aplikacijama, cloud za dokumente i slike, integrisano praćenje e-mail adresa. Bitrix24 obezbeđuje upravljanje kontaktima, glavnim transakcijama i fakturama, i standardne izveštaje o svakoj kategoriji i opštoj aktivnosti. Ovo CRM rešenje takođe nudi „Otvorene kanale“za integraciju messenger aplikacija i integraciju s društvenim mrežama.\nIako smo vam u ovom tekstu naveli neke od CRM platformi, jasno je da je dostupno još pregršt drugih. Možete da pročitate više o CRM rešenjima poput vTiger, Zurmo, SuiteCRM, OdooCRM, AgileCRM i drugim, kako biste sami doneli odluku o tome koja CRM platforma je najbolje rešenje za vašu kompaniju.